அரசாங்கத்தில் பாஸ் கட்சியை ஏற்க அன்வார் தயார்?; கிட் சியாங் வரவேற்பு

அண்மையில் Time சஞ்சிகைக்கு வழங்கிய பேட்டியில் பிரதமர் டத்தோ ஶ்ரீ அன்வார் பாஸ் கட்சி ஒற்றுமை அரசாங்கத்தில் இணையும் சாத்தியத்தை மறுக்கவில்லை. கொள்கை தொடர்பான நிபந்தனைகளை ஏற்றுக் கொண்டால் அது சாத்தியம் என கூறியிருந்தார்.

தாம் ஏற்கனவே கடந்த மே மாதத்தில் இது போன்ற கருத்தை வெளியிட்டதன் அடிப்படையில் அதை வரவேற்பதாக DAP-யின் மூத்த தலைவர் லிம் கிட் சியாங் கூறியுள்ளார்.

நான் அப்போது கூறிய போது பலர் மேலோட்டமான நிலைத்தன்மைக்காக கொள்கைகளை விட்டுக் கொடுக்கிறேனா என கேள்வி எழுப்பினர். பாஸ் கட்சி மலேசியாவின் எதிர்கால கருதி உண்மை போக்குடன் செயல்பட்டால் அக்கட்சியை ஏற்பதை வரவேற்கிறேன் என்றார் கிட் சியாங். ஆனால் அதற்கு முன்னதாக சில நிபந்தனைகளை ஏற்க வேண்டும்.

முதலில் DAP மீது ஹடி அவாங் வைத்த கண்மூடித்தனமான குற்றச்சாட்டுக்களுக்கு மன்னிப்பு கேட்க வேண்டும்.

அடுத்ததாக இன சமய பிரச்சனைகளை கிளப்புவதை நிறுத்த வேண்டும். தொடர்ந்து அனைத்துலக அளவில் மலேசியா இன சமய கலாச்சார நல்லிணக்கதை பிரதிபலிக்கும் உதாரண நாடாக காட்டுவதற்கு முன் வர வேண்டும்.

இவற்றை பாஸ் கட்சி செய்யுமா என கிட் சியாங் கேள்வி எழுப்பினார்.

ஆறு மாநில தேர்தல்கள் மற்றும் இடைத்தேர்தல்கள் முடிந்த நிலையில் நாட்டின் அரசியல் நிலைத்தன்மை வலுப்பெறுவதோடு மலேசியா மீண்டும் புத்தெழுச்சி பெறும் நம்பிக்கையை ஏற்படுத்தியுள்ளதாக அவர் கூறினார்.

 Tags
Anwar’s

I laud

preparedness

to accept PAS


7 வயது சிறுவனை அடித்து சித்திரவதை ; கணவன் மனைவி கைது

கோலாலம்பூர் , ஜூன் 25 – வாங்சா மஜு (Wangsa Maju) , தாமான் ஸ்ரீ ரம்பாய்யில் (Taman Seri Rampai,) உள்ள ஒரு வீட்டில் 7 வயது சிறுவனை அடித்து சித்திரவதை செய்த குற்றத்திற்காக கணவன் மனைவி இருவரையும் போலீசார் கைது செய்துள்ளனர்.

35 மற்றும் 37 வயதுடைய அவ்விருவரும் பாதிக்கபட்ட சிறுவனின் தாய் மற்றும் மாற்றாந்தந்தை என விசாரணையில் தெரிய வந்துள்ளது.

பாதிக்கப்பட்ட சிறுவனின் கால் மற்றும் கன்னங்களில் அடித்ததற்கான தழும்புகள் பரிசோதனையில் தெரிய வந்துள்ளது.

இது குறித்து அச்சிறுவனின் மாற்றாந்தந்தையிடம் போலீசார் விசாரித்த போது அச்சிறுவன் மிகவும் குறும்பு செய்ததே அடித்ததற்கான காரணம் என கூறியுள்ளார்.

கைது செய்யப்பட்ட கணவன் மனைவி இருவரும் 5 நாட்களுக்கு தடுத்து வைக்கப்பட்டுள்ளனர்.

 Tags
abusing boys

arrested

Husband and wife

suspicion


நஜிப்பின் புதல்வர்  அம்னோ  இளைஞர் துணைத் தலைவர்  பதவிக்கு  போட்டியிட விருப்பம்

கோலாலம்பூர், ஜன 30- முன்னாள் பிரதமர் டத்தோ ஶ்ரீ நஜிப் துன் ரசாக்கின் புதல்வர் Datuk Mohd Nazifuddin, அம்னோ கட்சித் தேர்தலில், இளைஞர் அணியின் துணைத் தலைவர் பதவிக்கு போட்டியிட விருப்பம் கொண்டிருப்பதாக தெரிவித்திருக்கிறார்.

“இளைஞர்களைக் கவர்வதில் கட்சி சவாலை எதிர்நோக்கியிருப்பதை அறிவேன்”. அதையடுத்து மலேசிய ஒலிம்பிக் மன்றத்தின் தலைமைச் செயலாளராக இருக்கும் தம்மால், அதிகமான இளைஞர்கள் கட்சியில் இணைவதற்கு உதவிட முடியுமென நம்பிக்கை கொண்டிருப்பதாக Nazifuddin தெரிவித்தார்.

அம்னோ அதன் கட்சித் தேர்தலை , பிப்ரவரி 1-ஆம் தேதியிலிருந்து மார்ச் 18-ஆம் தேதி வரையில் நடத்தவிருக்கின்றது என்பது குறிப்பிடத்தக்கது.

 Tags
Najib’s son

Nazifuddin eyes Umno

Youth deputy chief post


சிரம்பான்  அழகி வனிஷாந்தினி ; 2023 Mrs World மலேசிய உலக அழகியாக மகுடம் சூடினார்

கோலாலம்பூர், செப்டம்பர் 6 – நெகிரி செம்பிலான், சிரம்பானை சேர்ந்த 27 வயது தொழிலதிபர் வனிஷாந்தினி எம்.எம்.பெல்லேரமேஸ், இவ்வாண்டுக்கான Mrs World மலேசிய உலக அழகியாக மகுடம் சூடினார்.

அதன் வாயிலாக, பத்தாயிரம் ரிங்கிட் ரொக்கம், 25 ஆயிரம் ரிங்கிட் பெருமானமுள்ள நகைகள் ஆகியவற்றை வனிஷாந்தினி தட்டிச் சென்ற வேளை ; அடுத்தாண்டு ஜனவரி 14 -ஆம் தேதி தொடங்கி 21-ஆம் தேதி வரையில், லாஸ் வேகாஸில் (Las Vegas) நடைபெறும் Mrs World உலக அழகி போட்டியில், மலேசியாவை பிரதிநிதித்து கலந்து கொள்வதற்கான முழு செலவுத் தொகையும் அவருக்கு வழங்கப்படும்.

உலகின் திருமணமான பெண்களுக்கான , அந்த உலக அழகி போட்டியில், அறுபதுக்கும் மேற்பட்ட நாடுகளை சேர்ந்த மற்ற பங்கேற்பாளர்களுடன் வனிஷாந்தினி போட்டியிடுவார் என, Mrs World மலேசிய உலக அழகி போட்டியின் தேசிய இயக்குனரும், Mrs World மலேசிய உலக அழகி நிறுவனத்தின் நிர்வாக இயக்குனருமான டத்தின் ஹர்வின் கோர் தெரிவித்தார்.

கடந்த ஞாயிற்றுக்கிழமை, நடைபெற்ற, Mrs World மலேசிய உலக அழகிப் போட்டியில், ஈப்போவைச் சேர்ந்த 44 வயதான தொலைக்காட்சி தயாரிப்பாளரும், தொகுப்பாளரும், பாடகியுமான Laxmi Baker இரண்டாவது இடத்தையும் ; பஹாங், குவாலா லிப்பிசை சேர்ந்த, இலக்கவியல் துறை வர்த்தகரான 31 வயது Nerin Kaur மூன்றாவது இடத்தையும், ஈப்போவைச் சேர்ந்த 44 வயது விளையாட்டு சுகாதார மருத்துவரான மாலினி கருப்பையா நான்காவது இடத்தையும் பிடித்தனர்.

அந்நிகழ்ச்சியில், 2022-ஆம் ஆண்டு Mrs World உலக அழகியாக மகுடம் சூடிய, இந்தியாவின் Sargam Koushal கலந்து சிறப்பித்தார்.

 Tags
Mrs Malaysia World 2023

Seremban beauty

Vanishaantini


பார்மூலா ஒன் கார் பந்தய  போட்டியை  மலேசியா  மீண்டும் நடத்தும்  சாத்தியமில்லை – Hannah  Yeoh

கோலாலம்பூர், ஏப் 7 – சிப்பாங்கில் பார்மூலா ஒன் கார் பந்தய போட்டி மீண்டும் நடத்தும் சாத்தியம் இல்லையென இளைஞர் விளையாட்டுத்துறை அமைச்சர்

Hannah Yeoh தெரிவித்திருக்கிறார். பார்மூலா ஒன் Grant prix போட்டியை நடத்துவதற்கான செலவு அதிகரித்ததே இதற்கான காரணம் என அவர் கூறினார். சிப்பாங் அனைத்துலக கார் பந்தய தடத்தை 20 கோடி ரிங்கிட் செலவில் மேம்படுத்துவதற்கு தமது அமைச்சு முன்னுரிமை கொண்டிருந்தது. அந்த பந்தய தளத்தில் அனைத்துலக மற்றும் உள்ளூர் நிகழ்சிகளை நடத்தும் நோக்கத்தில் இந்த திட்டம் இருந்தாக அவர் கூறினார். 1999ஆம்ஆண்டு முதல் 2017 ஆண்டுவரை சிப்பாங்கில் பார்மூலா ஒன் கார் பந்தய போட்டி நடைபெற்று வந்தது. வருமானம் குறைந்ததால் தொடர்ந்து அப்போட்டியை நடத்துவதில்லை என அரசாங்கம் முடிவு செய்ததாக Hannah Yeoh தெரிவித்தார்.

 Tags
F1 back to Malaysia

Quite impossible

Says Yeoh

to bring


டெக்சி, இ -ஹெய்லிங் வாகனங்களின் ஆயூட்காலம்  15 ஆண்டுகள் நீட்டிப்பு

கோலாலம்பூர், ஏப் 3 – இந்நாட்டில் டெக்சி, இ-ஹெய்லிங் வாகனங்களுக்கான ஆயூட்காலம் 15 ஆண்டுகளாக நீட்டிக்கப்பட்டுள்ளது.

PUSPAKOM-வாகன பரிசோதனை மையம் நிர்ணயித்திருக்கும் நிபந்தனைகளைப் பூர்த்திச் செய்யும் வாகனங்களுக்கு , ஆயட்காலத்தை நீட்டிக்கும் அந்த அனுமதி வழங்கப்படுமென APAD -தரை பொது போக்குவரத்து நிறுவனம் தெரிவித்தது.

சேவையில் ஈடுபடக் கூடிய வாகனங்களின் ஆயூட்காலத்தை நீட்டித்திருப்பதின் வழி, டெக்சி, இ -ஹெய்லிங் ஓட்டுநர்கள் தங்களின் சேவை தரத்தை மேம்படுத்துவார்கள் என எதிர்பார்ப்பதாக APAD நம்பிக்கை தெரிவித்தது.

 Tags
e-hailing

extended

for taxi

to 15 years

Vehicle age


தமிழ்ப் பள்ளி  சீரமைப்பு பணி தொடர்பில்  25 லட்சம் ரிங்கிட் பொய் கணக்கு  ; ஐவர் கைது

ஷா ஆலாம், மார்ச் 23 – தமிழ் பள்ளிகளுக்கான சீரமைப்பு பணிகளுக்காக 25 லட்சம் ரிங்கிட் பொய் கணக்கை காட்டிய விவகாரத்தில், MACC – மலேசிய ஊழல் தடுப்பு ஆணையம் ஐவரை தடுத்து வைத்தது.

40 வயதிலிருந்து 52 வயதுக்கு உட்பட்ட அந்த ஐவரும் 5 நாட்களுக்கு தடுத்து வைக்கப்பட்டனர்.

2022-இல், சிலாங்கூரில் உள்ள ஆரம்ப தமிழ்ப் பள்ளிக்கூடங்களில் மேற்கொள்ளப்பட்ட சீரமைப்பு பணிகள் தொடர்பில் அந்த ஐவரும் பொய் கணக்கை காட்டியதாக சந்தேகிக்கப்படுகின்றனர்.

நேற்று, சிலாங்கூர் MACC தலைமையகத்துக்கு வாக்குமூலம் அளிக்க வந்தபோது அவர்கள் அனைவரும் கைது செய்யப்பட்டனர்.

 Tags
false claims involving

Five remanded

million

over RM2.5

Tamil schools repairs


மலாக்காவில் கொலை குற்றங்கள் 150% அதிகரிப்பு – காவல்துறை தகவல்

மலேசியா ஜூலை 17 – கடந்த ஆண்டுடன் ஒப்பிடும்போது மலாக்காவில் இந்தாண்டு

கொலை வழக்குகள் 150 சதவீதம் அதிகரித்துள்ளதாக காவல்துறை தெரிவித்துள்ளது.

கடந்தாண்டு 4 கொலை வழக்குகள் இருந்த நிலையில், இந்தாண்டு 9 கொலை வழக்குகள் பதிவாகியுள்ளது.

கும்பல் கொள்ளை சம்பவங்களும் ஆண்டுக்கு ஆண்டு தரவுகளின் அடிப்படையில் 88 சதவீதம் அதிகரித்துள்ளது.

ஜனவரி 1 முதல் ஜூலை 15 வரையிலான காலகட்டத்தில் 45 கும்பல் கொள்ளை சம்பவங்கள் பதிவாகியுள்ளன. கடந்த ஆண்டு இதே காலகட்டத்தில் 24 வழக்குகள் பதிவாகின.

கற்பழிப்பு வழக்குகள் 17 சதவீதம் அதிகரித்திருக்கிறது. 2022ல் 30 வழக்குகளுடன் ஒப்பிடும்போது

தற்போது 35 வழக்குகள் ஒரே காலப்பகுதியில் பதிவாகியுள்ளன.

“மாநிலத்தில் குற்ற விகிதங்களை குறைக்கும் முயற்சியில் உள்ளூர் மக்களின் ஒத்துழைப்பு எங்களுக்கு தேவை” என்று காவல்துறை கூறியுள்ளது

 Tags
increased by 150%

Murder cases in Melaka

says state top cop

this year


நெகிரி செம்பிலானில் முகக் கவசம் அணிவது  கட்டாயமாக்கப்படலாம்

சிரம்பான், ஜன 5 – கோவிட் -19 தொற்று பரவல்  உயருமானால்  முகக் கவசம் அணிவதை  கட்டாயமாக்குவதற்கு நெகிரி செம்பிலான் அரசாங்கம் பரிசீலிக்கக்கூடும்  என  மந்திரிபுசார்   Datuk Seri Aminuddin  Harun  தெரிவித்திருக்கிறார்.  இப்போதைக்கு நெகிரி செம்பிலானில்  கோவிட்  தொற்று  கட்டுப்பாட்டில் இருந்தாலும் நிலைமை மோசமடைவதை தடுப்பதற்கு அரசாங்கத்துறை அலுவலகங்கள் மற்றும் பள்ளிகள் போன்ற இடங்களில்   முகக் கவசம் அணிவது கட்டாயமாக்கப்படும்  நடவடிக்கை எடுக்கப்படும் என  அவர் கூறினார்.  எப்படியிருந்தபோதிலும் இம்மாதம் 14 – ஆம்  தேதி நெகிரி செம்பிலான்  Yang Dipertuan Besar  Tuanku Muhriz  பிறந்த நாள்  கொண்டாட்ட  நிகழ்வு   Kuala Pilah  Istana Seri Menanti – யில் நடைபெறும்போது அதில் கலந்துகொள்வோர் முகக் கவசம் அணிவதை மாநில அரசாங்கம் கட்டாயமாக்கும்  என Aminuddin  Harun  கூறினார்.

 Tags
cases increases

consider

covid 19

face masks

If

Making

mandatory

Negeri Sembilan

number


மகன் மீது  பாலியல்  தாக்குதல்;  தாயார்  தடுத்து வைப்பு

கோலாலம்பூர், மே 5 – தனது 14 வயது மகனுக்கு எதிராக பாலியல் தாக்குதல் நடத்தியதைத் தொடர்ந்து விசாரணைக்கு உதவும் பொருட்டு அவனின் தாயார் 5 நாட்களுக்கு தடுத்து வைக்கப்பட்டுள்ளார். 2017 ஆம் ஆண்டின் சிறார்களுக்கு எதிரான பாலியல் குற்றத்தின் 14ஆவது மற்றும் 5ஆவது விதியின் கீழ் விசாரணை மேற்கொள்வதற்காக அந்த 33 வயது தாயார் தடுத்து வைக்கப்பட்டுள்ளதாக கோலாசிலாங்கூர் போலீஸ் தலைவர் Superintendent Ramli Kasa தெரிவித்துள்ளார். அந்த பாலியல் தாக்குதல் தொடர்பாக அடையாளம் தெரியாத நபரிடமிருந்து காணொளி ஒன்றை பெற்றது தொடர்பில் சமூக நலத்துறை அதிகாரியிடமிருந்து போலீசார் புகார் பெற்றனர். அதனைத் தொடர்ந்து சிலாங்கூர் Puncak Alam -மிலுள்ள வீட்டில் சந்தேக நபரான அச்சிறுவனின் தாயார் கைது செய்யப்பட்டதோடு பாலியல் தாக்குதலை வீடியோவில் பதிவு செய்வதற்கு பயன்படுத்திய அந்த பெண்ணின் கைதொலைபேசியும் பறிமுதல் செய்யப்பட்டதாக Ramli Kasa கூறினார். அந்த மாதுவின் வீட்டிலுள்ள ஓர் அறையில்தான் அந்த காணொலி பதிவு செய்யப்பட்டதாக அவர் கூறினார். அப்பெண்ணின் கணவர் தற்போது சிறையில் இருப்பதாக அறியப்படுகிறது.

 Tags
assault on son

Mother remanded

over alleged sexual


SOCSO-வின்   penjana   வேலை வாய்ப்பு திட்டத்தில்  மோசடி  உலோக  பொருள்  விநியோகிப்பாளர் இரு குற்றச்சாட்டை ஒப்புக் கொண்டார்.

பட்டர்வெர்த், ஆக 25 – SOCSO-வின் Penjana வேலை வாய்ப்பு திட்டத்தில் ஏமாற்றியது மற்றும் நிதி மோசடி இரு குற்றச்சாட்டுக்களை உலோக பொருள் முன்னாள் விநியோகிப்பாளர் Al -Bukhar Abdullah ஒப்புக் கொண்டார். Penjana Kerjayaவின் வேலை ஊக்குவிப்பு திட்டத்தின் கீழ் தொழிலாளர்களின் சம்பளத்திற்கு உதவும் நோக்கத்தில் வழங்கப்பட்ட 22,880 ரிங்கிட்டை மோசடி செய்ததாக சிம்பாங் அம்பாட்டை சேர்ந்த 38 வயதுடை Al-Bukhari Abdullah மீது செஷன்ஸ் நீதிமன்றத்தில் குற்றஞ்சாட்டப்பட்டது.

தமது நிறுவனமான Vshine Metal & Plastic நிறுவனத்தில் இல்லாத தொழிலாளர்களுக்காக கடந்த 2021 ஆம் ஆண்டு நவம்பர் 22 மற்றும் டிசம்பர் 5ஆம் தேதிக்கிடையே அந்த தொகையை அவர் பெற்றதை சொக்சோ கண்டறிந்தது. இதனைத் தொடர்ந்து முதல் குற்றத்திற்கு அவருக்கு 10,000 ரிங்கிட் அபராதமும், அதனை செலுத்தக் தவறினால் மூன்று மாத சிறை மற்றும் இரண்டாவது குற்றத்திற்கு 35,000 ரிங்கிட் அபராதம் அல்லது அதனை செலுத்தத் தவறினால் ஆறு மாத சிறைத் தண்டனையை அனுபவிக்கும்படி நீதிபதி Zulhazmi Abdullah உத்தரவிட்டார்.

 Tags
Ex-scrap

in Penjana Kerjaya fraud case

metal dealer fined


RM100 ‘இ-வாலட்’ உதவித் தொகை ; டிசம்பரில் வழங்கப்படும்

கோலாலம்பூர், அக்டோபர் 19 – இ-வாலட் மின்னியல் உதவித் தொகை, வரும் டிசம்பரில் தகுதியானவர்களுக்கு வழங்கப்படும்.

குடும்பங்களுக்கு மட்டுமின்றி, சிறு மற்றும் அங்காடி வியாபாரிகளும் அந்த இ-வாலட் உதவித் தொகையை பெறுவார்கள் என, இரண்டாவது துணை நிதியமைச்சர் ஸ்தீவன் சிம் சீ கியோங் தெரிவித்தார்

நாட்டிலுள்ள, தகுதிபெற்ற 21 வயதுக்கு மேற்பட்டவர்களுக்கு, நூறு ரிங்கிட் இ-வாலட் மின்னியல் உதவித் தொகை வழங்கப்படுமென, கடந்த ஜூலை 27-ஆம் தேதி, மடானி பொருளாதார அறிமுக நிகழ்ச்சியில், பிரதமர் டத்தோ ஸ்ரீ அன்வார் இராஹிம் அறிவித்திருந்தார்.

ஒரு லட்சம் ரிங்கிட்டுக்கும் குறைவான வருடாந்திர வருமானத்தை பெறும், B40 -குறைந்த வருமானம் பெறுபவர்களும், M40 நடுத்தர வருமானம் பெறுபவர்களும் பயனடையும் வகையில் இந்த இ-வாலர் உதவித் தொகை அறிவிக்கப்பட்டது.

இதனிடையே, அடுத்தாண்டுக்கான வரவுச் செலவுத் திட்டத்தில் அறிவிக்கப்பட்ட, ரஹ்மா உதவித் தொகை வாயிலாக, ஏழு லட்சம் பேர் பயனடைவார்கள்.

தகுதி பெற்றவர்கள், மாதத்திற்கு நூறு ரிங்கிட் வீதம் 12 மாதத்திற்கு அந்த உதவித் தொகையை பெறுவார்கள்.

 Tags
akan disalur

Bantuan e-wallet

Disember ini

RM100


கார் பள்ளத்தில் விழுந்தது ; இரு இராணுவ வீரர்கள் படுகாயம்

தாப்பா, செப்டம்பர் 18 – ஜாலான் தாப்பா – கேமரன் மலை சாலையில், கார் ஒன்று, ஐந்து மீட்டர் ஆழமுள்ள பள்ளத்தில் கவிழ்ந்ததில், இரு இராணுவ வீரர்கள் நூலிழையில் உயிர் தப்பினர்.

இன்று காலை மணி 9.50 வாக்கில், 23 மற்றும் 28 வயதுடைய அவர்கள் கேமரன் மலையிலிருந்து தைப்பிங் நோக்கி பயணம் மேற்கொண்டிருந்த போது அவ்விபத்து நிகழ்ந்தது.

பள்ளத்தில் கவிழ்ந்த காரிலிருந்து வெளியேற முடியாமல் சிக்கிக் கொண்டிருந்த அவர்களை, 40 நிமிட பேராட்டத்திற்கு பின்னர் தீயணைப்பு மீட்புப் படையினர் பாதுகாப்பாக மீட்டு மேலே கொண்டு வந்தனர்.

காரோட்டியான 28 வயது ஆடவருக்கு இடது கால் முறிந்து பலத்த காயம் ஏற்பட்டிருந்த வேளை ; அவருடன் பயணித்த நண்பருக்கு இடது கையில் முறிவு ஏற்பட்டிருந்ததால் அவர்கள் உடனடியாக தாப்பா மருத்துவமனைக்கு கொண்டு செல்லப்பட்டனர்.

 Tags
injured as car plunges

into ravine near Tapah

Two military personnel


அரிசி ஏற்றுமதிக்கு தடை விதித்த இந்தியா – உலகளவில் உணவு விலை அதிகரிக்க வாய்ப்பு!

இந்தியா, ஜூலை 21 – பாசுமதி அல்லாத வெள்ளை அரிசியின் ஏற்றுமதியை நிறுத்த இந்தியா உத்தவிட்டிருப்பது, உலக உணவுச் சந்தைகளில் பணவீக்கம் பற்றிய அச்சத்தை தூண்டியுள்ளது.

“உள்நாட்டில் சில்லறை அரிசி விலை

3 விழுக்காடு உயர்ந்ததாலும், பருவமழை பயிர்களுக்கு சேதத்தை ஏற்படுத்தியதாலும் பாஸ்மதி அல்லாத வெள்ளை அரிசிக்கு தடை விதிக்கப்படுகிறது” என்று இந்திய அரசாங்கம் கூறியது.

“மற்ற நாடுகளின் தேவைகளை பூர்த்தி செய்ய அரசாங்கம் வழங்கும் உத்தரவு அடிப்படையில் குறிப்பிட்ட அரிசியின் ஏற்றுமதிக்கு அனுமதி வழங்கப்படும்” என்றும் இந்திய உணவு அமைச்சகம் அறிவித்தது.

உலக அரிசி ஏற்றுமதியில் 40 விழுக்காட்டிற்கும் அதிகமான பங்கை இந்தியா கொண்டுள்ள நிலையில் அரிசி ஏற்றுமதி மீதான தடை ஆப்பிரிக்கா உள்ளிட்ட பல நாடுகளுக்கு மிகுந்த கவலையை ஏற்படுத்தியுள்ளது.

அரிசி ஏற்றுமதியில் இந்தியாவுக்கு அடுத்தபடியாக இருக்கும் தாய்லாந்து மற்றும் வியட்நாமில் பற்றாக்குறையை சமாளிக்க போதுமான சரக்குகள் இல்லை என்பதால், உலகளாவிய உணவு விலை ஏற்றத்திற்கு இது மேலும் வழிவகுக்கும் என அஞ்சப்படுகிறது.

இந்தியாவில் அடுத்தாண்டு பொதுத்தேர்தல் நடக்கும் நிலையில், உணவுப் பணவீக்கம் குறித்த பிரதமர் மோடியின் அரசாங்கத்தின் உணர்திறனை இந்த நடவடிக்கை எடுத்துக்காட்டுவதாக கூறப்படுகிறது.

கடந்த 2022ல் அரிசி ஏற்றுமதியை கட்டுப்படுத்திய பின்னர், கோதுமை ஏற்றுமதி மீதான தடையை நீடித்தது.

கரும்பு விளைச்சல் குறைந்ததால் இந்தாண்டு சர்க்கரை ஏற்றுமதிக்கும் கட்டுப்பாடு விதித்தது குறிப்பிடத்தக்கது.

 Tags
ban

India imposes major rice export

triggering inflation fears


சென்னையில் கனமழை 23 விமான  சேவைகள் பாதிப்பு  பயணிகள் அவதி

சென்னை, செப் 17 – சென்னை மற்றும் புறநகர் பகுதிகளில் நேற்று மாலை முதல் பலத்த காற்றுடன் கடுமையாக மழை பெய்து வருகிறது. இதனால் சென்னை விமான நிலையத்தில் பல விமானங்கள் தரையிறங்க முடியாமல் விமானங்களின் சேவை பாதிக்கப்பட்டது. சென்னை விமான நிலையத்திற்கு வரக்கூடிய ஹைதரபாத், டெல்லி, மும்பை , பெங்களூரு, Gauhati, சிங்கப்பூர், கோவை . நாக்பூர் உட்பட 12 விமானங்கள் சென்னை விமான நிலையத்தில் தரையிறங்க முடியாத நிலை ஏற்பட்டது .

அந்த விமானங்கள் விமான நிலையத்தில் தரையிறங்க முடியாமல் தொடர்ந்து வானில்வட்டமடித்தபடி சுற்றி வந்தன. வானிலை வழக்கு நிலைக்கு திரும்பியதும் விமானங்கள் ஒன்றன் பின் ஒன்றாக தரையிறங்கின. மேலும் சென்னையில் இருந்து டெல்லி, ஹைதரபாத், திருவனந்தபுரம் உட்பட 11 நகரங்களுக்கு செல்ல வேண்டிய விமானங்கள் சுமார் 20 முதல் 45 நிமிடங்கள்வரை தாமதாக புறப்பட்டுச் சென்றன என்றும் அறிவிக்கப்பட்டது.

 Tags
causing widespread disruptions

Chennai grapples with heavy rainfall


Sushi உணவகங்களில் சுகாதாரமற்ற Prank நடவடிக்கைகள் ; ஜப்பானியர்கள் சினம்

ஜப்பானிலுள்ள, சுஷி உரிம வாணிப உணவகங்களில் நிகழ்ந்த சுகாதாரமற்ற Prank நடவடிக்கைகள் சில, அதன் பங்குச் சந்தையை சரியச் செய்துள்ளதோடு, சட்ட நடவடிக்கைகளுக்கும் வித்திட்டுள்ளது. அதோடு, சமூக ஊடக பயனர்களின் கடும் கண்டனத்திற்கும் அது இலக்காகியுள்ளது.

அண்மைய சில காலமாக, ட்விட்டர், டிக்டாக் உள்ளிட்ட சமூக ஊடகங்களில், “சுஷி பயங்கரவாதம்” என அழைக்கப்படும் அது தொடர்பான வீடியோக்கள் பதிவிடப்பட்டன. அவை சில வாரங்கள் அல்லது ஆண்டுகள் கூட பழமையானவை.

அதில், ட்விட்டரில் வெளியிடப்பட்ட வீடியோ ஒன்றை இதுவரை நான்கு கோடி பேர் பார்வையிட்டுள்ளனர். அந்த வீடியோவில், பதின்ம வயது வாடிக்கையாளர் ஒருவர், சோயா சாஸ் பாட்டிலின் மேற்புறத்தையும், டீக் கப்பின் விளிம்பையும் நக்குகிறார், பின்னர் மீண்டும் அவற்றை ஒரு அலமாரியில் வைக்கிறார், பின்னர் தனது விரலை நக்கி சுஷி உணவை எடுக்கிறார்.

அந்த வீடியோவால், கடந்த மாதம் 31-ஆம் தேதி, சுஷி உரிம வாணிப நிறுவனத்தின் பங்குகள் ஐந்து விழுக்காடு சரிவு கண்டன.

அச்சம்பவத்தை அடுத்து, வைரலான காணொளியில் இடம் பெற்றுள்ள, பதின்ம வயது இளைஞன் மன்னிப்புக் கோரியுள்ளான். எனினும், அச்சம்பவம் தொடர்பில், சம்பந்தப்பட்ட சுஷி உணகவங்கள், போலீஸ் புகார் செய்துள்ளதோடு, வழக்கும் பதிவுச் செய்துள்ளன.

 Tags
belt pranks spark

outrage in Japan

Sushi conveyor


இரு கும்பல்களுக்கிடையே தகராறு  ஆடவர்  படுகொலை

கிள்ளான், ஜன 10 – காப்பார்,   Taman Intan – னில் இரு கும்பல்களுக்கிடையே ஏற்பட்ட தகராறில் கத்திக் குத்துக்கு உள்ளான ஆடவர் ஒருவர் மரணம் அடைந்தார்.  அதிகாலை மணி   2.04 அளவில்  அந்த சம்பவம் குறித்து  போலீசிற்கு தெரிவிக்கப்பட்டதாக  வட கிள்ளான்  ஓ.சி.பி.டி துணை கமிஷனர்  S. Vijaya Rao  தெரிவித்தார்.

போலீசார் அங்கு சென்றபோது  தரையில்  ஆடவர் ஒருவர் விழுந்த கிடந்ததோடு அங்கு வந்த மருத்துவ அதிகாரிகள் அந்த நபர் இறந்துவிட்டதை உறுதிப்படுத்தியதாக  அவர் கூறினார்.

இளைஞர்களைக் கொண்ட இரண்டு கும்பலுக்கிடையே ஏற்பட்ட   வாக்குவாதத்தை தொடர்ந்து  அந்த இடத்திலிருந்து சிறிது தொலைவில் இருந்த நபர்  கத்தியால் குத்தப்பட்டதாக விசாரணை மூலம் தெரியவந்துள்ளதாக   Vijaya Rao   தெரிவித்தார்.

இந்த தகராறில் சம்பந்தப்பட்டதாக நம்பப்படும்  இரு நபர்கள் அடையாளம் காணப்பட்டதோடு  அவர்கள் தற்போது தேடப்பட்டு வருவதாகவும் அவர்   விவரித்தார்.

 Tags
death

gang fight

klang

man

stabbed


பள்ளி படிப்பை முடித்த 20,000 மாணவர்களுக்கு தொழிற்பயிற்சியளிக்க 200 நிறுவனங்களுக்கு வாய்ப்பு

புத்ராஜெயா, ஜூன் 13 – ஒவ்வொரு வருடமும் பள்ளிப்படிப்பை முடித்து வெளிவரும் சுமார் 20,000 மாணவர்களுக்கு தொழிற்திறன் பயிற்சியளிக்க 200 நிறுவனங்களுக்கு வாய்ப்பளிக்கப்படவுள்ளது.

“தொழில்நிறுவனங்களில் கல்வி” எனும் திட்டத்தின் கீழ் இது செயல்படுத்தப்படும் என பொருளாதார அமைச்சர் ரபிசி ரம்லி அறிவித்துள்ளார்.

SPM முடித்த மாணவர்களுக்கு 18 மாதக்கால பயிற்சி என்ற அடிப்படையில் இத்திட்டம் அமையவுள்ளது. இப்பயிற்சியை நிறைவு செய்யும் மாணவர்களுக்கு மலேசிய தொழிற்திறன் சான்றிதழ் வழங்கப்படும்.

பள்ளி முடித்து 2 அல்லது 3 வருடங்கள் மேற்கல்வியை முடித்தப் பின்னர் வேலைச் சந்தைக்கு செல்வதைவிட பள்ளிப் படிப்பை முடித்தவுடனே வேலைச் சந்தையில் இணையும் இத்திட்டம் அரிய வாய்ப்பாக மாணவர்களுக்கு அமைகிறது.

இதன்வழி வேலை செய்துக் கொண்டே அவர்கள் மேற்கல்வியையும் தொடரலாம். இது போன்ற வாய்ப்பைத்தான் இன்றைய இளைஞர்களும் எதிர்பார்க்கின்றனர்.

இத்திட்டத்தில் பங்குபெறும் தர்ப்புக்கு சில சலுகைகளையும் அரசாங்கம் இதன் அறிமுக விழாவில் அறிவிக்கும் என ஊடகவியலாளர் சந்திப்பில் ரபிசி கூறினார்.

இதன் முதல் கட்டமாக 9 உள்நாட்டு மற்றும் ஒரு வெளிநாட்டு நிறுவனம் பரிச்சாத்திய பயிற்சியில் ஈடுபடுத்தப்படவுள்ளதாக கூறிய அவர், அந்த 10 நிறுவனங்களும் ஆட்டோமோட்டிவ், செமிகொண்டக்டர், உணவு, ஏரோஸ்பேஸ், செம்பனை எண்ணெய் உற்பத்தி ஆகிய துறைகளை உள்ளடக்கியிருப்பாதாக தெரிவித்தார்.

 Tags
000

20

for 200 companies

opportunity

school leavers

to provide

vocational training


பதின்ம வயது பெண்ணிடம் பாலியல் சேட்டை ; புகைப்படக் கலைஞருக்கு எதிராக எட்டு குற்றச்சாட்டுகள்

பாசிர் மாஸ், ஆகஸ்ட்டு 31 – பதின்ம வயது பெண்ணை, பாலியல் பலாத்காரம் செய்ததோடு, பாலியல் ஆவணங்களை தயாரித்ததாக, புகைப்படக் கலைஞன் ஒருவனுக்கு எதிராக, எட்டு குற்றச்சாட்டுகள் சுமத்தப்பட்டன.

எனினும், 31 வயது முஹமட் சுல்ஹுஸ்னி சொஹைமி எனும் அவ்வாடவன் தமக்கு எதிரான அந்த குற்றச்சாட்டுகளை மறுத்து விசாரணை கோரினான்.

2022-ஆம் ஆண்டு ஏப்ரல் தொடங்கி ஜூலை வரை அவன் அக்குற்றத்தை புரிந்ததாக தெரிவிக்கப்பட்டது.

டெலிகிராம் செயலி வாயிலாக, அப்பொழுது 17 வயதான அப்பெண்ணை தொடர்புக் கொண்ட அவன், பின்னர் தவறான நோக்கத்தில், பாசிர் மாஸ் இடைநிலை பள்ளிக்கு அருகில் அவரை சந்தித்துள்ளான்.

அதன் பின்னர், வீடொன்றில் அப்பெண்னை வைத்து பாலியல் ஆவணங்களை தயாரித்ததோடு, அவரை பாலியல் பலாத்காரம் செய்ததாகவும் அவன் குற்றச்சாட்டுகளை எதிர்நோக்கியுள்ளான்.

அவ்வாடவன், உத்தரவாததின் பேரில் விடுவிக்கப்படாத நிலையில், இவ்வழக்கு செப்டம்பர் ஆறாம் தேதி, பாசிர் மாஸ் செஷன்ஸ் நீதிமன்றத்தில் மீண்டும் செவிமடுக்கபடும்.

 Tags
berdepan 8 tuduhan amang

Jurugambar

seksual terhadap remaja perempuan


சந்தையில் பொருட்களின் விலையை  கட்டுப்படுத்த   இடைத்தரகர்களை  சார்ந்திருப்பது குறைக்கப்படும்  பிரதமர் வலியுறுத்து

கோலாலம்பூர், ஏப் 7 – சந்தையில் பொருட்களின் விலைகளை கட்டுப்படுத்தும் முயற்சிகளை உறுதிப்படுத்துவதற்காக இடைத்தரகர்களை நம்பியிருக்கும் போக்கு குறைக்கப்பட வேண்டிய தேவை இருப்பதை பிரதமர் டத்தோஸ்ரீ அன்வார் இப்ராஹிம் வலியுறுத்தியுள்ளார். இடைத் தரகர்கள் நியாயமான ஆதாயங்களை எடுத்துக்கொண்டால் பொருட்களின் விலைகளை கட்டுப்படுத்த முடியும் என புத்ரா ஜெயா President மூன்றில் பசார் ரமடானில் Rahmah விவசாய பொருட்களை விற்பனை செய்யும் நிகழ்ச்சியில் கலந்துகொண்டபோது அன்வார் இதனை தெரிவித்தார். இடைத்தரகர்களின் தலையீடு இல்லாவிட்டால் காய்கறிகளும் மீன் போன்ற உணவுப் பொருட்கள் மேலும் குறைந்த விலையில் விற்க முடியும் என அவர் சுட்டிக்காட்டினார்.

 Tags
Dependence on

middlemen needs

PM Anwar

to be reduced


போதும் ‘தாத்தா’ ஓய்வெடுங்கள்; இனவாத பேச்சு தொடர்பில் மகாதீரை கிண்டலடித்த நஜிப்

பெட்டாலிங் ஜெயா, செப் 5 – துன் மாகாதீர் தனது இனவாத கருத்துக்களை நிறுத்திக் கொள்ள வலியுறுத்திய நஜிப் அவரை கிண்டலாக சாடியுள்ளார்.

மலேசியர்கள் அனைவரும் ஒற்றுமையாக நல்லிணக்கத்துடன் வாழ்ந்து வருகிறார்கள். அண்மைய சுதந்திர தினக் கொண்டாட்டமும் இதைத்தான் காட்டியுள்ளது. இன்னும் சில நாட்களில் மலேசிய தினத்தையும் நாம் கொண்டாடவுள்ளோம்.

இந்த வயதிலும் நல்லிணக்கத்தை சீர்குலைத்து மக்கள் ஒருவருக்கொருவர் சண்டை இட்டுக் கொள்வதை பார்ப்பதில் தாத்தாவுக்கு ஆனந்தம் போல. இங்கிருந்து ஜோகூர் வரைச் சென்று இனம், சமயம், அரச அமைப்பு தொடர்பான பிரச்சனைகளை கிளப்பிவிடுகின்றார். முன்பு பிரதமராக இருந்த போதும், அவர் சொல்வது ஒன்று செய்வது ஒன்று.

நாம் ஒரே மலேசியராக வாழ்கிறோம். ஜோகூர் மக்கள் பங்சா ஜோகூராகத்தான் இருப்பார்கள். உங்களின் நச்சுக் கலந்த கருத்துக்களை அவர்களிடம் திணிப்பது சுலபமான காரியம் அல்ல. எனவே ஓய்வெடுத்துக் கொள்ளுங்கள் தாத்தா. ஜோகூரில் உங்கள் அரசியலுக்கு புதிதாக ஏதாவது ஒன்றை தேடுங்கள்’ என மகாதீரை தாத்தா என சுட்டிக் காட்டி நஜிப் முகநூலில் பதிவிட்டுள்ளார்.

துன் மாகாதீர் 3R எனப்படும் இனம், மதம், அரச அமைப்பு தொடர்பான பேச்சுக்களைத் தொடர்ந்து பேசுவேன் என வெளியிட்ட கருத்துக்கு பதிலுரைக்கும் வகையில் நஜிப்பின் இந்த பதிவு அமைந்துள்ளது.

 Tags
dr mahathir

Give it a rest

incendiary comments

najib

rags


நண்பரை  கொலை செய்து  கால்வாயில்  வீசிய    இளைஞன்  கைது

ஈப்போ, ஆக 28 – தனது நண்பரை கொலை செய்தபின் உடலை கால்வாயில் வீசியதாக நம்பப்படும் இளைஞன் ஒருவனை போலீசார் கைது செய்தனர். Bagan Datuk Kampung Sungai payung Baruh வில் Jalan Pasir ரிலுள்ள கால்வாயில் 21 வயதுடைய இளைஞரின் சடலம் மீட்கப்பட்டது. தெலுக் இந்தானிலுள்ள வீடமைப்பு பகுதியைச் சேர்ந்த கொல்லப்பட்ட ட இளைஞரும் கைது செய்யப்பட்ட சந்தேகப் பேர்வயும் நண்பர்கள் என்பதோடு அவ்விருவரும் அண்டை வீட்டுக்காரர்களாவர் என ஹிலிர் பேரா மாவாட்ட போலீஸ் தலைவர் ACP அட்னான் பஸ்ரி வெளிட்ட அறிக்கையில் தெரிவித்தார். தமது காதலியை தொந்தரவு செய்ததைத் தொடர்ந்து அந்த இளைஞனை சந்தேகப் பேர்வழி தாக்கியதாக நம்பப்படுகிறது.

 Tags
Body in drain

Cops nab Perak teen over friend’s murder


நோன்பு  பெருநாளை  முடிவ செய்வதற்கு  இம்மாதம்   20ஆம் தேதி  பிறை பார்க்கப்படும்

கோலாலம்பூர், ஏப் 11 – நோன்பு பெருநாளை முடிவு செய்வதற்காக நாடு முழுவதிலும் 29 இடங்களில் இம்மாதம் 20 ஆம் தேதி பிறை பார்க்கப்படும். பேரரசர் மற்றும் ஆட்சியாளர்களின் அனுமதியோடு அரச முத்திரை காப்பாளர் அலுவலகம் இதனை அறிவித்தது.

 Tags
new moon

on April 20

Sightin of Syawal


தேர்தலின்போது  பள்ளிவாசல்களை   பிரச்சாரத்திற்கு  பயன்டுத்தாதீர்  –  சிலாங்கூர்   சுல்தான்

ஷா அலாம், மார்ச் 13 – எதிர்வரும் சிலாங்கூர் மாநில தேர்தலின்போது பள்ளிவாசல்கள் மற்றும் சூராவ்களை அரசியல் பிரச்சாரத்திற்கு பயன்படுத்த வேண்டாம் என அரசியல்வாதிகளுக்கு மேன்மை தங்கிய சிலாங்கூர் சுல்தான் Sharafuddin Idris Shah நினைவுறுத்தியுள்ளார். பள்ளிவாசல்களும் தொழுகை மையங்களும் தேர்தல் பிரச்சாரத்திற்கு பயன்படத்துவதற்கு தடை விதிக்கும் உத்தரவை MAIS எனப்படும் சிலாங்கூர் சமய மன்றம் தொடர்ந்து வெயியிட வேண்டும் என்றும் அவர் கேட்டுக்கொண்டார். தற்போது இருக்கும் சட்டவிதிகளை தேர்தல் பிரச்சாரத்தின்போது அரசியல்வாதிகள் அனைவரும் மதித்து நடக்க வேண்டும் என இன்று சிலாங்கூர் சட்டமன்ற கூட்டத்தை அதிகாரப்பூர்வமாக தொடக்கிவைத்து உரையாற்றியபோது சுல்தான் Sharafuddin அறைகூவல் விடுத்தார்.

 Tags
Campaign Stage

Don't use

Masjid PRN

ordered the

Sultan of Selangor

the Surau


மலேசியாவின் JDT காற்பந்து குழுவின் ஆதரவாளர்கள் மீது பேங்காக்கில் தாக்குதல் நடத்தப்பட்டது

கோலாலம்பூர், அக் 5 – பேங்காக்கில் பிரபலமான வர்த்தக மையத்திற்கு அருகேயுள்ள ஹோட்டலில் துப்பாக்கிக்காரன் ஒருவன் நடத்திய துப்பாக்கிக் சூடு சம்பவத்தில் ஜோகூர் அரச குடும்ப உறுப்பினர்கள் கடுமையான நெருக்கடிக்கு உள்ளாகிய வேளையில் ஜோகூர் JDT குழுவின் காற்பந்து ரசிகர்களும் தாய்லாந்தின் பிஜி பத்தும் யுனைடெட் குழுவின் ரசிகர்களின் தாக்குதலுக்கு உள்ளாகினர், அந்த இரு அணிகளுக்குமிடையே காற்பந்து ஆட்டத்தில் 4-2 என்ற கோல் கணக்கில் பிஜி பத்தும் யுனைடெட் குழு தோல்வி அடைந்ததைத் தொடர்ந்து அதன் ரசிகர்களின் ஆத்திரம் JDT அணியின் ரசிகர்களின் பக்கம் திரும்பியது. தாய்லாந்து காற்பந்து ரசிகர்களின் ஆதரவாளர்களில் சிலர் JDT அணியின் ரசிகர்களை தாக்கினர். அங்கு JDT ரசிகர்கள் தாக்கப்பட்டதோடு அவர்கள் மீது பட்டாசுகளும் வீசப்பட்டன. JDT அணியின் ரசிகர்கள் காற்பந்து விளையாட்டரங்கிலிருந்து வெளியேறியபோது திடீரென தாய்லாந்து ரசிகர்கள் இந்த தாக்குதலை நடத்தினர்.

 Tags
diserang penyokong BG Pathum

Penyokong JDT


அமைச்சரவை ஒப்புதல் கிடைத்தவுடன்  இந்திய பாரம்பரிய தொழில் துறைகளுக்கு அந்நிய தொழிலாளர்கள் தருவிப்பு  நடப்புக்கு  வரும்! –  சிவகுமார்  அறிவிப்பு

பினாங்கு, ஏப்ரல் 10 – சிகையலங்கராம், ஜவுளி மற்றும் நகை வியாபாரம் போன்ற

இந்திய பாரம்பரிய தொழில் நிறுவனங்கள் எதிர்நோக்கும் அந்நிய தொழிலாளர் பிரச்சனைக்கு விரைவில் தீர்வு காணப்படும் என மனிதவள அமைச்சர் வ.சிவக்குமார் உறுதியளித்துள்ளார். அமைச்சரவையின் ஒப்புதல் கிடைத்தவுடன் அந்த மூன்று தொழில்துறைகளுக்கும் அந்நிய தொழிலாளர்கள் தருவிக்கும் நடவடிக்கை அமலுக்கு வரும். இதற்கான இனிப்பான செய்தி வெளிவரும் என்ற நம்பிக்கையையும் சிவக்குமார் வெளியிட்டார்.

பினாங்கு பிறை, ஜாலான் பாரு ஸ்ரீ முனீஸ்வரர் ஆலயத்தின் ஏற்பாட்டில் பினாங்கு மாநில சமூகத் தலைவர்களுடனான சந்திப்பு கூட்டத்தில் கலந்துகொண்டபோது மனிதவள பத்துக்காஜா நாடாளுமன்ற உறுப்பினருமான சிவகுமார் இந்த தகவலை வெளியிட்டார். பிறை ஜாலான் பாரு முனீஸ்வரர் ஆலய அறங்காவலர் டத்தோஸ்ரீ ந. கோபாலகிருஷ்ணன் ஏற்பாட்டில் நடைபெற்ற இந்த சந்திப்பு நிகழ்வில் பாகான் டாலாம் சட்டமன்ற உறுப்பினர் சதீஷ் முனியாண்டி, செபெராங் பிறை நகரான்மைக் கழக உறுப்பினர் டேவிட் மார்ஷல், பிறை ஜாலான் மூனீஸ்வரர் ஆலயத் தலைவர் மேஜர் சேகரன், பினாங்கு குற்றத்தடுப்பு அறவாரியத்தின் துணை தலைவர் டத்தோஸ்ரீ புலேந்திரன், மலேசிய உலோகப் பொருள் மறுசுழற்சி சங்கத்தின் தேசியத் தலைவர் டத்தோஸ்ரீ பி.கிருஷ்ணமூர்த்தி மற்றும் மலேசிய இந்தியர் உணவக உரிமையாளர் சங்கத்தின் தலைவர் சுரேஷ் உட்பட நூற்றுக்கும் மேற்பட்டோர் கலந்து சிறப்பித்தனர்.

 Tags
approved

for another 3

important sector

india's business

Once cabinet

related to

sector

Sivakumar

then we

will hire foreign

workers


போக்குவரத்துக்கு எதிராக லாரியை செலுத்திய ஓட்டுநர் மதுபோதையில் இருந்தார்

ஜோகூர் பாரு, ஜன 4 – ஜோகூர் , Iskandar Puteri, Linkedua நெடுஞ்சாலையின் 5. 5 -வது கிலோமீட்டரில், போக்குவரத்துக்கு எதிராக வாகனத்தை செலுத்தி , விபத்தையும் ஏற்படுத்திய லாரி ஓட்டுநரை போலீசார் கைது செய்தனர்.

சம்பவத்தின் போது மதுபோதையில் இருந்த 41 வயதான அந்த ஆடவர் , நேற்று மாலை, 4.40-க்கு கைது செய்யப்பட்டதாக Iskandar Puteri மாவட்ட போலீஸ் தலைவர் Rahmat Ariffin தெரிவித்தார்.

சம்பவத்தின் போது, கூலாயிலிருந்து Tanjung Pelepas துறைமுகம் நோக்கி பயணம் மேற்கொண்டிருந்த அந்த ஓட்டுநர், இடையில் பாதையைத் தவற விட்டதால், தவறவிட்ட பாதைக்கு மீண்டும் செல்வதற்காக , போக்குவரத்துக்கு எதிராக லாரியை செலுத்தியதாக தெரிய வந்தது. அப்போது அந்த ஓட்டுநர் Mercedes Benz, Nissan Almera இரு கார்களை மோதித் தள்ளியதாக Rahmat கூறினார்.

 Tags
accident

against

arrest

current

drive

police

truck driver


மாநில தேர்தல்கள் பெரிக்காத்தான் மிரட்டலை சாதாரணமாக கருதமாட்டோம் –  அகமட் ஸாஹிட்

கோலாலம்பூர், மே 2 – எதிர்வரும் ஜூன் மாதம் நடைபெறும் என எதிர்பார்க்கப்படும் ஆறு மாநில தேர்தலில் பெரிக்காத்தான் நேசனலின் மிரட்டல் சாதாரணமாக கருதப்படாது என தேசிய முன்னணி மற்றும் அம்னோவின் தலைவருமான அகமட் ஸாஹிட் ஹமிடி தெரிவித்தார். சிலாங்கூர் மற்றும் நெகிரி செம்பிலானில் பெரிக்காத்தான் நேசனல் பெரிய அலையை ஏற்படுத்துமா என வினவப்பட்டபோது பாஸ் மற்றும் பெர்சத்து தலைமையிலான பெரிக்காத்தான் நேசனல் கூட்டணி அவ்விரு மாநிலங்களில் மட்டுமின்றி அனைத்து மாநிலங்களிலும் எங்களுக்கு மிரட்டலாக இருக்கும் என்பதை மறுப்பதற்கில்லையென ஸாஹிட் மறுமொழி தெரிவித்தார். இதனிடையே ஒருங்கிணைந்த தேர்தல் இயந்திரம் மற்றும் வாக்காளர்களுக்கு சரியான தகவல்களை வழங்கினால் ஆறு மாநிலங்களின் தேர்தல் முடிவு பக்காதான் ஹராப்பான் மற்றும் தேசிய முன்னணி கூட்டணிக்கு சாதகமாக அமையும் என அவர் கூறினார்.

 Tags
lightly

PN polls

threat

unity coalition

won’t take

Zahid says


போலீஸ் நிலையத்திற்கு முன் ஆடவன் ஒருவன் தாக்கப்பட்ட சம்பவம் ; JIPS துல்லியமாக ஆராய்கிறது

கோலாலம்பூர், ஆகஸ்ட்டு 14 – கிழக்கு காரை மாநிலத்தில், போலீஸ் தலைமையகம் ஒன்றுக்கு முன், தனது அதிகாரிகளால் ஆடவன் ஒருவன் கடுமையாக தாக்கப்பட்டதாக கூறப்படும் சம்பவம் தொடர்பில், JIPS எனப்படும் உயர்நெறி – தரக் கட்டுப்பாட்டு துறை துல்லியமாக ஆராய்கிறது.

அச்சம்பவத்தில் முறைக்கேடு ஏதேனும் கண்டறியப்பட்டால், கட்டாயம் விசாரணை மேற்கொள்ளப்படுமென உயர்நெறி – தரக் கட்டுப்பாட்டு துறை இயக்குனர் டத்தோ ஸ்ரீ அஸ்ரி அஹ்மட் தெரிவித்தார்.

அதோடு, அச்சம்பவம் உண்மையில் நிகழ்ந்ததா? இல்லை அது வெறும் அவதூறா? என்பதும் ஆராயப்படுவதாக அவர் சொன்னார்.

குற்றம் நிரூபிக்கப்பட்டால், சம்பந்தப்பட்ட அதிகாரிகளுக்கு எதிராக எச்சரிக்கை கடிதம் வெளியிடப்படலாம் அல்லது அபராதம் விதிக்கப்படலாம் அல்லது பணி நீக்கமும் செய்யப்படலாம்.

முன்னதாக, உடலில் கட்சி கொடியை பொருத்தியிருக்கும் மோட்டார் சைக்கிளோட்டி ஒருவனை, இரு போலீஸ் அதிகாரிகள் தாக்கும் 14 வினாடி காணொளி ஒன்று வைரலானது.

அரசாங்க ஊழியர்களின் பணிக்கு இடையூறாக இருந்தது தொடர்பில் சம்பந்தப்பட்ட ஆடவனுக்கு எதிராக விசாரணை நடத்தப்படும் வேளை ; சம்பந்தப்பட்ட அதிகாரிகளுக்கு எதிராகவும் உள்விசாரணை நடத்தப்படுமென, தேசிய போலீஸ் படைத் தலைவர் டான் ஸ்ரீ ரசாருடின் ஹுசைன் நேற்று கூறியிருந்தார் என்பது குறிப்பிடத்தக்கது.

 Tags
balai polis

JIPS siasat

kasari lelaki depan

menyeluruh kes anggotanya


2036 ஒலிம்பிக் விளையாட்டை ஏற்று நடத்த  இந்தியா திட்டம் – மோடி உறுதிப்படுத்தினார்

இந்தியா, அக் 15 – இந்தியா 2036 கோடைக்கால ஒலிம்பிக் விளையாட்டை ஏற்று நடத்த திட்டமிட்டுள்ளதை அந்நாட்டுப் பிரதமர் நரேந்திர மோடி உறுதிபடுத்தியுள்ளார்.

அப்போட்டியை நடத்த ஆர்வம் கொண்ட பிற நாடுகளோடு இந்தியாவும் போட்டியிடும் என அனைத்துலக ஒலிம்பிக் செயற்குழுவின் வாரிய கூட்டத்தை அதிகாரப்பூர்வமாக தொடக்கி வைத்த போது அறிவித்தார்.

2028 லாஸ் ஏஞ்சலஸ் ஒலிம்பிக் போட்டியில் இந்திய மக்களின் மிக பிடித்த விளையாட்டான கிரிக்கெட்டை இணைக்க அவ்வாரியம் தீர்மானித்துள்ளது.

ஒலிம்பிக் போட்டியை இந்தியா ஏற்று நடத்துவது 1.4 பில்லியன் நாட்டு மக்களின் கனவும் இலக்கும் என்றார் மோடி. அதற்கான எல்லா முயற்சிகளையும் இந்தியா தீவிரமாக முன்னெடுக்கும் என்றார் அவர்.

அப்படி அவ்வாய்ப்பு இந்தியாவிற்கு கிட்டினால் அப்போட்டியை ஏற்று நடத்தும் 4-வது ஆசிய நாடு எனும் பெருமையை அது பெறும்.

இந்தியாவின் எந்த நகரம் அப்போட்டியை நடத்த விண்ணப்பிக்கும் என தெரிவிக்கப்படாத நிலையில் மோடியின் சொந்த மாநிலமான குஜராத் தலைநகர் அகமதாபாத்தில் நடத்தப்படலாம் என நம்பப்படுகிறது.

 Tags
2036 Olympics

bid

confirms

india

PM Modi


முஹிடின் மீது மேலுமொரு கள்ளப் பண மாற்று குற்றச்சாட்டு

ஷா ஆலாம், மார்ச் 13 – 50 லட்சம் ரிங்கிட் கள்ளப் பண மாற்று நடவடிக்கை தொடர்பில், பெர்சத்து கட்சியின் தலைவர் டான் ஶ்ரீ முஹிடின் யாசின் மீது இன்று ஷா ஆலாம் Sesyen நீதிமன்றத்தில் மேலும் ஒரு குற்றச்சாட்டு சுமத்தப்பட்டது.

அந்த குற்றச்சாட்டினை மறுத்து முஹிடின் விசாரணை கோரினார்.

கட்சிக்கு சொந்தமான AmBank வங்கி கணக்கின் மூலமாக, Bukhary Equity நிறுவனம் செலுத்திய 50 லட்சம் ரிங்கிட்டைப் பெற்றதாக முஹிடின் குற்றச்சாட்டினை எதிர்நோக்கியுள்ளார்.

இந்த புதிய குற்றச்சாட்டின் மூலமாக, முஹிடின் மீது மொத்தம் 7 குற்றச்சாட்டுகள் சுமத்தப்பட்டுள்ளன. கடந்த வெள்ளிக்கிழமை முஹிடின் மீது 23 கோடியே 25 லட்சம் ரிங்கிட்டை உட்படுத்திய 4 ஊழல் குற்றச்சாட்டுகளும் , 19 கோடியே 50 லட்சம் ரிங்கிட்டை உட்படுத்திய கள்ளப் பண மாற்றம் தொடர்பில் 2 குற்றச்சாட்டுகளும் சுமத்தப்பட்டன என்பது குறிப்பிடத்தக்கது.

 Tags
charge

money laundering

Muhyiddin slapped

with another


முஹிடின்  இன்று மதியம் மணி 1-க்கு கைது செய்யப்பட்டார்

புத்ராஜெயா, மார்ச் 9 – இன்று காலை புத்ராஜெயா, MACC- மலேசிய ஊழல் தடுப்பு ஆணையத்திற்கு வாக்குமூலம் அளிக்கச் சென்ற பெரிக்காத்தான் நெஷனல் கூட்டணியின் தலைவர் Tan Sri Muhyiddin Yassin கைது செய்யப்பட்டிருப்பதை அவ்வாணையம் உறுதிப்படுத்தியது.

அவர் இன்று மதியம் மணி 1-க்கு கைது செய்யப்பட்டதாக அவ்வாணையம் கூறியது. அதோடு, நாளை கோலாலம்பூர் செஷன்ஸ் நீதிமன்றத்தில் முஹிடின் மீது குற்றம் சாட்ட, தேசிய சட்டத் துறை அலுவலகத்திடம் இருந்து அனுமதி பெற்றிருப்பதாகவும் MACC குறிப்பிட்டது.

முஹிடின் , 2009 -ஆம் ஆண்டு மலேசிய ஊழல் தடுப்பு ஆணைய சட்டத்தின் , செக்‌ஷன் 23 பிரிவின் கீழும், 2001 -ஆம் ஆண்டு பணமோசடி தடுப்பு சட்டத்தின் கீழும் சில குற்றச்சாட்டுகளை எதிர்நோக்குவார் என எதிர்பார்க்கப்படுகிறது.

 Tags
arrested

Former PM Muhyiddin

in court tomorrow

to be charged


சைபர் ஜெயா ஏரியில் நடந்த  கொலை  விசாரணை  அறிக்கை  டி.பி.பியிடம்  சமர்ப்பிக்கப்பட்டது

செப்பாங், பிப் 21 – சைபர்ஜெயாவுக்கு அருகேயுள்ள ஏரியில் ஆடவர் ஒருவர் கொலை செய்யப்பட்ட உடல் மீட்கப்பட்ட விவகாரம் தொடர்பான விசாரணை அறிக்கையை அரசாங்க தரப்பு வழக்கறிஞர் டி.பி.யிடம் போலீசார் சமர்ப்பித்துள்ளனர். செப்பாங் துணை ஓ.சி.பி.டி சூப்பிரடண்ட் Md Noor Aehwan Mohamad இதனை உறுதிப்படுத்தினார். விசாரணை அறிக்கை என அரசு தரப்பு வழக்கறிஞரிடம் ஒப்படைக்கப்பட்டிருப்பதால் அவர்களது முடிவுக்காக காத்திருக்கிறோம் என்று Md Noor கூறினார்.

அந்த ஏரியில் ஆடவர் ஒருவரின் சடலம் கண்டுப்பிடிக்கப்பட்டதைத் தொடர்ந்து 23 முதல் 52 வயதுடைய முன்று இந்திய பிரஜைகளை போலீசார் கைது செய்தனர். ஒரு பெண்ணுக்காக ஏற்பட்ட தகராறே அந்த கொலைக்கு காரணம் என நம்பப்படுகிறது. அந்த கொலைக்கு பயன்படுத்தியதாக நம்பப்படும் வெட்டுக் கத்தியையும் அந்த சந்தேகப் பேர்வழியிடம் பறிமுதல் செய்யப்பட்டது. கொலை செய்யப்பட்டவரின் தலையில் மூன்று வெட்டுக் காயங்கள் இருந்ததோடு இடது கையின் மணிக்கட்டு கிட்டத்தட்ட துண்டிக்கப்பட்ட நிலையில் இருந்தது .

 Tags
Cope hand over

investigation papers on cyberjaya lake

murder case to DPP


விநாயக மூர்த்திக்கு  மரணம் விளைவித்த நோக்கமில்லா குற்றத்தை   லோரி ஓட்டுனர் துரைராஜ் மறுத்தார்

கோலாலம்பூர், ஆக 28 – இந்திய பிரஜை விநாயகமூர்த்திக்கு நோக்கமில்லா மரணம் விளைவித்த குற்றச்சாட்டை செஷன்ஸ் நீதிமன்றத்தில் லோரி ஓட்டுனர் துரைராஜ் மறுத்தார். 43 வயதுடைய துரைராஜ் ஏற்கனவே குற்றஞ்சாட்டப்பட்ட மூன்று நபர்களுடன் சேர்ந்து 41 வயதுடைய கணக்கு குமஸ்தா விநாயகமூர்த்திக்கு ஸ்ரீ கெம்பாங்கானில் தாமான் புக்கிட செர்டாங்கிலுள்ள பழைய உலோகப் பொருள் கிடங்கில் மரணம் விளைவித்தாக குற்றஞ்சாட்டப்பட்டார். ஆகஸ்டு 4ஆம் தேதி பிற்பகல் மணி 1.30 அளவில் விநாயகமூர்த்திக்கு மரணம் விளைவித்தாக துரைராஜ் மீது குற்றஞ்சாட்டப்பட்டது. சாக்குப் பையில் போடப்பட்ட விநாயக மூர்திதியின் உடல் பின்னர் மீட்கப்பட்டது. குற்றவாளி என நிருபிக்கப்பட்டால் 30 ஆண்டுகள்வரை சிறை மற்றும் அபராதம் விதிக்கப்படும் குற்றவியல் சட்டத்தின் 304 ஆவது விதியின் கீழ் அவர் மீது குற்றஞ்சாட்டப்பட்டது. அவருக்கு 10,000 ரிங்கிட் ஜாமின் வழங்கப்பட்டது.

துரைராஜ் உட்பட ஏற்கனவே குற்றஞ்சாட்டப்பட்ட இதர மூவர் உட்பட அனைவர் மீதும் கூட்டாக குற்றஞ்சாட்டப்பட வேண்டும் என்ற டி.பி.பியின் கோரிக்கையை நீதிமன்றம் ஏற்றுக்கொண்டது. விநாயகமூர்த்திக்கு நோக்கமில்லா மரணம் விளைவித்ததாக 51 வயதுடை வி.நந்தகுமார், மற்றும் அவரது இரண்டு பிள்ளைகளான 24 வயதுயை மீரன் ராம் மற்றும் 22 வயதுடைய கார்த்திக் ராம் ஆகியோர் மீது ஆகஸ்டு 16ஆம் தேதி பெட்டாலிங் ஜெயா செசன்ஷ் நீதிமன்றத்தில் நீதிபதி Faiz Dziyaddin முன்னிலையில் குற்றஞ்சாட்டப்பட்டது.

 Tags
charged over death

lorry driver

of man found stuffed in gunny Sack


டுவிட்டரில்  இன துவேசத்தை பதிவிட்ட   ஆடவர் கைது

கோலாலம்பூர், ஏப் 13 – பொது ஒழுங்கிற்கு மிரட்டல் விடுக்கும் வகையில் தமது டுவிட்டரில் இன துவேசத்தை பதிவிட்ட 46 வயது நபர் கைது செய்யப்பட்டுள்ளார். அந்த ஆடவர் நேற்று கைது செய்யப்பட்டதாக புக்கிட் அமான் தொழில் தொடர்புத்துறையின் தலைவர் துணை கமிஷனர் A. Skandaguru தெரிவித்துள்ளார். புக்கிட் அமான் குற்றப்புலனாய்வுத்துறையின் சிறப்பு விசாரணைப் பிரிவின் குழு ஒன்று அந்த நபரை கைது செய்ததோடு, அவரது கை தொலைபேசி மற்றும் மடிக் கணினியை பறிமுதல் செய்ததாக அவர் கூறினார். 1948 ஆம்ஆண்டின் நிந்தனை சட்டத்தின் செக்சன் 4 உப்பிரிவு (1) ன் கீழ் விசாரணைக்கு உதவும் பொருட்டு அந்த ஆடவர் தடுத்து வைக்கப்பட்டுள்ளார். மேலும் 1998ஆம் ஆண்டின் தொடர்பு மற்றும் பல்லூடக சட்டத்தின் 233ஆவது பிரிவின் கீழும் விசாரணை மேற்கொள்ளப்பட்டு வருவதாக Skandaguru கூறினார்.

 Tags
Man detained

over racila posts

ow twitter


பிரிமியர் லீக் காற்பந்து  JDT  அணியின்   அதிரடி   தொடர்கிறது

கோலாலம்பூர், மார்ச் 12 – பிரிமியர் லீக்  காற்பந்து போட்டியில் நேற்றிரவு நடைபெற்ற ஆட்டத்தில் JTD எனப்படும்  Johor Darul Ta’zim  குழு  5 -2  என்ற கோல் கணக்கில்    Kelantan FC  அணியை  வீழ்த்தியது.

முற்பகுதி ஆட்டத்தில்  3 – 0 என்ற கோல் கணக்கில்  முன்னணியில்   இருந்த  JTD  அணி  பிற்பகுதி ஆட்டத்தில் மேலும்  இரண்டு கோல்களை அடித்து எதிர்ப்பார்க்கப்பட்டதைவிட மிகவும் எளிதாக  வெற்றி பெற்றது.

இதனிடையே  நேற்றிரவு சிரம்பானில்    நெகிரி செம்பிலானுக்கும்  கோலாலம்பூர்  சிட்டி குழுவுக்குமிடையே நடைபெற்ற ஆட்டம்  கடமையான மழையினால்  27 நிமிடத்தில் நிறுத்தப்பட்டதோடு  ஒத்திவைக்கப்பட்டதாக அறிவிக்கப்பட்டது.

 Tags
football

malaysia

results

Super league


கொரோனா காலத்தில் பிறந்த குழந்தைகளுக்கு தொடர்புத் திறன் இல்லையா? – ஆய்வில் அதிர்ச்சி தகவல்

ஜூலை 16 – உலகளவில் கொரோனா ஊரடங்கு காலத்தில் பிறந்த பெரும்பாலான குழந்தைகளுக்கு பேச்சாற்றல், உரையாடல் போன்றவற்றில் சிரமம் ஏற்பட்டுள்ள நிலையில், அவர்கள் மோசமான தொடர்பு திறனை (Communication Skill) கொண்டிருப்பது ஆய்வு மூலம் தெரியவந்துள்ளது.

கொரோனா காலகட்டத்தில் பிறந்த குழந்தைகளின் வாழ்க்கை முறை எப்படி இருக்கிறது என்பது குறித்தும், அவர்களின் ஆரோக்கியம் மற்றும் வளர்ச்சிக்கான தாக்கம் குறித்தும்

அயர்லாந்தை சேர்ந்த ஆராய்ச்சியாளர்கள் ஆய்வு மேற்கொண்டனர்.

354 குடும்பங்களிடம் நடத்தப்பட்ட ஆய்வில், ஊரடங்கின்போது 3 பேர் மட்டுமே தங்களது குழந்தைகளை முத்தமிட்டுள்ளனர், நான்கு குழந்தைகளில் ஒரு குழந்தை தனது முதல் பிறந்தநாள் வரை அதன் வயதுடைய மற்றொரு குழந்தையை சந்தித்ததில்லை போன்ற தகவல்கள் ஆய்வில் தெரியவந்துள்ளது.

குழந்தைகள் தங்கள் வீட்டை விட்டு வெளியே வராததால் குறைவான வார்த்தைகளைக் கேட்டிருக்கலாம். இதுவே அவர்களின் தொடர்பு திறன் குறைவாக இருப்பதற்கு வழிவகுத்திருக்கும் என்று ஆராய்ச்சியாளர்கள் கூறுகின்றனர்.

சரளமாக பேசுவதிலும், வார்த்தை பரிமாற்றத்திலும் கொரோனாவுக்கு முன்பு பிறந்த குழந்தைகளைவிட இவர்களின் திறன் குறைவாக இருப்பதால், இதனை ஈடுசெய்ய

சில வருடங்கள் ஆகலாம் என கூறப்படுகிறது.

 Tags
Children born in pandemic

have poorer communication skills

Study finds


ட்ரோனை  பிடிப்பதற்கு  தாவும்  முதலை

புதுடில்லி, பிப் 21 – வானில் புகைப் படம் எடுப்பதற்கு சிறந்த சாதனமாக ட்ரோன் விளங்கி வருகிறது. நவீனமயமான சிறிய கேமராவை ட்ரோனில் வைத்துவிட்டால் வான் வெளிப் பகுதியில் அருமையான காணொளி காட்சிகளை பெறமுடியும். அந்த வகையில் வான் வெளிப்பகுதியில் காணொளி பதிவில் ஈடுபட்டிருந்த ட்ரோன் கருவியை முதலை ஒன்று பாய்ந்து கவ்வும் முயற்சியில் ஈடுபட்டபோது எடுக்கப்பட்ட காணொளி ஒன்று சமூக வலைத்தங்களில் நெட்டிசன்களை பெரிய அளவில் கவர்ந்து வருகிறது.

 Tags
Crocodile Jumps High

in the air

to catch a Drone


சகோதரத்துவத்தை பேணிக் காப்போம்! மனிதவள அமைச்சர் சிவகுமார் ஹஜ்  வாழ்த்துச் செய்தி

புத்ரா ஜெயா ஜூன் 29-

புனித ஹஜ் பெருநாள் தினத்தில் ஒற்றுமையுடனும் தியாகத்துடனும் பெருநாளை கொண்டாடும் அனைத்து முஸ்லிம் பெருமக்களுக்கும் ஹஜ் பெருநாள் வாழ்த்துக்களை மனிதவள அமைச்சர்

வி. சிவகுமார் தெரிவித்துக் கொண்டார். நாட்டில் ஏற்படுத்தப்பட்டுள்ள இன்றைய நல்லாட்சியில் அனைத்து இனங்களும் ஒற்றுமையுடன் வாழ வேண்டும். தியாகம் தனி மனிதனோடு இணைத்திருக்கக்கூடிய நற்பண்பாகும்.

அந்த வகையில் இந்த புனித பெருநாளில் நம் அனைவரும் சகோதரத்துவத்தை பேணி காப்போம் என்று அவர் தமது வாழ்த்துச் செய்தியில் சிவக்குமார் கேட்டுக் கொண்டார்.

 Tags
Brotherhood

Haj Congratulatory message

Let's take care!

Minister of Manpower Sivakumar


நீச்சல் குளத்தில் 4 வயது சிறுமி மரணம் 26 வயது ஆடவர் கைது

காஜாங், செப் 25 – பாங்கியில் அடுக்கக குடியிருப்பு பகுதியில் இம்மாத தொடக்கத்திதில் நீச்சல் குளத்தில் நான்கு வயது சிறுமி மூழ்கி மாண்டது தொடர்பில் 26 வயது ஆடவனை போலீசார் கைது செய்தனர். அந்த சந்தேகப் பேர்வழி மரணம் அடைந்த சிறுமியின் வளர்ப்பு சகோதரர் ஆவார். சம்பவம் நிகழ்ந்த இடத்தில் சிசிடிவி காணொளியை கண்காணித்த பின்னர் அந்த நபர் கைது செய்யப்பட்டதாக காஜாங் OCPD துணை கமிஷனர் முஹம்மது சயிட் ஹாசன் தெரிவித்தார். அந்த சம்பவம் நிகழ்ந்தபோது அந்த சந்தேகப் பேர்வழி அச்சிறுமியின் அருகில் இருந்துள்ளது எங்களது விசாரணையின் மூலம் தெரிய வந்துள்ளது. அதோடு அந்த சிறுமி மூழ்கியோது அந்த நபர் அச்சிறுமியை பார்த்துக்கொண்டு எந்தவொரு நடவடிக்கையிலும் ஈடுபடால் இருந்துள்ளார் என முஹம்மது சயிட் ஹாசன் கூறினார்.

 Tags
in Bangi

of four-year-old

over drowning

Stepbrother arrested


காந்தி  பிறந்த நாளில், டத்தோ அம்பிகாவுக்கு  பொது சேவை  விருது

கோலாலம்பூர், அக் 3- இந்திய அரசாங்கத்தால் நடத்தப்படும் அமைப்பான காந்தி நினைவு அறவாரியம் மலேசிய வழக்கறிஞர் மன்றம் மற்றும் பெர்சேவின் முன்னாள் தலைவருமான வழக்கறிஞர் டத்தோ அம்பிகா ஸ்ரீநிவாசனுக்கு சிறப்பு விருதை வழங்கி கௌரவித்தது. காந்தி நினைவு அறவாரியத்தின் தலைவர் ஹார்ரி நடராஜாவிடமிருந்து டத்தோ அம்பிகா பொது சேவைக்கான இந்த விருதை பெற்றுக்கொண்டார். காந்தியின் பிறந்ததினமான அக்டோபர் 2 ஆம் தேதி வன்செயலுக்கு எதிரான ஐ.நாவின் அனைத்துலக தினமாகவும் கொண்டாடப்படுகிறது.

மகாத்மா காந்தியின் 154வது பிறந்தநாள் கொண்டாட்டத்தை முன்னிட்டும் காந்தி நினைவு அறவாரியம் அம்பிகாவுக்கு பொதுது சேவை விருதை வழங்கியது. இதனிடையே உலகை மாற்றுவதற்கான எந்த ஒரு நடவடிக்கையும் குழந்தைகளிடமிருந்து தொடங்க வேண்டும் என்று இந்த நிகழ்ச்சியில் அம்பிகா தெரிவித்தார். குழந்தைகளை உயர்த்துங்கள், நீங்கள் சமுதாயத்தை உயர்த்துவீர்கள் என அவர் அறைகூவல் விடுத்தார்.

 Tags
a public service award for Ambiga

On Gandhi’s birthday


தேசியப் பள்ளிகளில் தமிழைக் கட்டாயமாக்க மஇகா அரசாங்கத்தை வலியுறுத்தும் ; விக்னேஸ்வரன்

கோலாலம்பூர், மார்ச் 19 – நாட்டில் தமிழ்ப்பள்ளிகளைப் பாதுகாப்பதோடு, தமிழை தேசியப் பள்ளிகளில் கட்டாய பாடமாக்கப்படுவதை, ம.இ.கா அரசாங்கத்தைத் தொடர்ந்து வலியுறுத்தும் என டான் ஶ்ரீ விக்னேஸ்வரன் தெரிவித்தார் .

அன்று சிறந்த கட்டச வசதிகள் இல்லாத போது, அதிகமான மாணவர்கள் தமிழ்ப் பள்ளிகளில் பயின்றனர். ஆனால், இன்று தமிழ்ப் பள்ளிக்கூட வசதிகள் சிறப்பாக இருந்தும் மாணவர்களின் எண்ணிக்கை மெல்ல குறைந்து வருவதை விக்னேஸ்வரன் சுட்டிக் காட்டினார்.

அதையடுத்து தமிழ் கற்பதின் மூலமாக ஏற்படும் நன்மைகளை எடுத்துரைப்பது உட்பட , நாட்டில் வரும் காலத்திலும் தமிழ் கல்வி ஒங்கி இருக்க பல்வேறு திட்டங்கள் கொண்ட அறிக்கை , அரசாங்கத்திடம் முன் வைக்கப்படுமென அவர் கூறினார்.

நெகிரி செம்பிலான், போர்ட் டிக்சனில் , கட்சி மத்திய செயற்குழு உறுப்பினர்கள் மற்றும் தொகுதி தலைவர்களுடன் நடைபெற்ற சந்திப்பு நிகழ்ச்சிக்குப் பின்னர், விக்னேஸ்வரன் செய்தியாளர்களிடம் இதனைத் தெரிவித்தார்.

முன்னதாக, அந்த சந்திப்பு நிகழ்ச்சியின்போது, கட்சி மீண்டும் வலிமையுடன் திரும்பி வருவற்கான முயற்சிகள் குறித்தும், மக்களுக்கு தொடர்ந்து சேவையாற்றுவது தொடர்பான நடவடிக்கைகள் குறித்தும் , கருத்துகள் பரிமாறிக் கொள்ளப்பட்டன.

 Tags
in national schools; Vigneswaran

MAICA

Tamil compulsory

The government

to make

will urge


சமையல்  நிபுணர்  Chef வான் புற்றுநோய்க்கான  சிகிக்சையை மேற்கொண்டு  வருகிறார்

கோலாலம்பூர், ஆக 4 – பிரபல சமையல் கலைஞரான Chef Wan எனப்படும் டத்தோ Redzuan Ismail புற்று நோய்க்கான சிகிச்சையை மேற்கொண்டு வருகிறார். தமது நடப்பு நிலை குறித்து அவரது ஆதரவாளர்களுக்காக Instaram சமூக வலைத்தளத்தின் மூலம் பதிவிட்ட தகவலில் Chef Wan புற்றுநோய்க்கு உள்ளாகியிருக்கும் தகவல் தெரியவந்துள்ளது.

Lymphoma Cancer எனப்படும் நிணநீர்ச் சுரப்பிப் புற்றுநோய்க்கு தாம் ஆளாகியிருப்தாக நேற்று மாலை 3 மணியளவில் மருத்துவர்கள் தம்மிடம்

தெரிவித்ததாக அவர் கூறினார். இதனை தொடர்ந்து இந்த நோய்க்கு எதிராக போராடுவதற்கு தாம் எடுக்க வேண்டிய நடவடிக்கைகளையும் தமது மருத்துவரான Dr Jay Suriar விளக்கம் அளித்தது குறித்தும் Chef Wan சுட்டிக்காட்டினார். கரியக்க உளவியை இரத்த நாளத்தில் மாத்திரையாகவோ அல்லது ஊசி மூலமாகவே செலுத்தும் Pet Scan பரிசோதனையை மேற்கொள்ள வேண்டியிருப்பதாகவும் அவர் தெரிவித்தார்.

தமது உடலின் இதர உறுப்புக்களில் புற்றுநோய் பரவியுள்ளதா என்பதை கண்டறிவதற்காக இந்த பரிசோதனை மேற்கொள்ளப்பட வேண்டியுள்ளதாக அவர் கூறினார். மேலும் அடுத்த திங்கட்கிழமையன்று bone marrow எனப்படும் எலும்பு மஜ்ஜைக்கான புற்றுநோய் பரிசோதனையையும் மேற்கொள்ள வேண்டியிருப்பதாக அவர் கூறினார். தமது உடலில் புற்றுநோய் இருப்பது தொடக்கக் கட்டத்திலேயே கண்டுப்பிடிக்கப்பட்டிருப்பதால் 70 முதல் 80 விழுக்காடுவரை குணப்படுத்தக்கூடிய வாய்ப்பு இருப்பதாகவும் Chef Wan தெரிவித்தார்.

 Tags
Chef Wan says

he has Cancer


நுருல் இஷாவின் நியமனத்தை  அன்வார்  தற்காத்தார்

கோலாலம்பூர், ஜன 31 – தமது மகள் நுருல் இஷாவை தமது முதன்மை ஆலோசகராக நியமித்ததை பிரதமர் டத்தோஸ்ரீ அன்வார் தற்காத்திருக்கிறார். இந்த நியமனத்தில் வேண்டிய சொந்தத்தை நியமித்துள்ளேன் என்ற விவகாரம் எழுவில்லையென அவர் தெரிவித்தார். அதிகாரத்தை மீறும் வகையில் ஒரு பதவியை கொடுத்திருந்தால் அதனை வேண்டியவருக்கு கொடுத்ததாக கூறலாம். ஆனால் தமது முதன்மை ஆலோசகராக நுருல் இஷாவை நியமித்ததில் நெருங்கிய குடும்ப உறவுக்காகத்தான் அந்த பொறுப்பு கொடுத்ததாக அர்த்தமில்லையென அன்வார் கூறினார்.

அவரை வளப்படுத்திக் கொள்வதற்காகவோ, குத்தகைகளை பெறுவதற்கோ அல்லது பெரிய அளவில் சம்பளம் கொடுத்து வைத்திருந்தால் வேண்டியவருக்கு பதவி கொடுத்துவிட்டேன் என்று கூறலாம். ஆனால் நுருல் இஷாவின் நியமனம் அந்த அடிப்படையில் இல்லையென தேசிய விளையாட்டு மன்றத்தில் தேசிய விளையாட்டு விருதுகள் வழங்கும் நிகழ்வில் கலந்துகொண்ட பின் செய்தியாளர்களிடம் பேசியபோது அன்வார் தெரிவித்தார்.

 Tags
Appointing Nurul Izzah

is not nepotism

said Anwar


உலகின் மூன்றாவது ‘பணக்கார’ செல்லப் பிராணியாக, Taylor Swift-டின் பூனை பெயர் பதித்தது

Taylor Swift-டின், ஒலிவியா பூனை உலகின் மூன்றாவது பணக்கார செல்லப் பிராணியாக பெயர் குறிப்பிடப்பட்டுள்ளது.

ஒலிவியாவின் மொத்த சொத்துகளின் மதிப்பு, ஒன்பது கோடியே 70 லட்சம் அமெரிக்க டாலர் என மதிப்பிடப்பட்டுள்ளது.

Scottish Fold இனத்தை சேர்ந்த ஒலிவியாவின் மொத்த சொத்துகளின் மதிப்பு, அதன் இண்ஸ்டாகிராம் பதிவுகளின் பார்வையாளர்களை அடிப்படையாக கொண்டு அதற்கு வழங்கப்படும் கட்டணத்தை வைத்து நிர்ணயிக்கப்படுகிறது.

Blank Space and Me உட்பட பல பிரபல இசை வீடியோக்களில் தோன்றியதன் வாயிலாக, சிவிஸ் இரசிகர்கள் மத்தியிலும் ஒலிவியா பிரசித்தி பெற்று விளங்குகிறது.

Gunther IV எனும் ஜெர்மன் ஷெப்பர்ட் நாயும், நாலா எனும் பூனையும் உலகின் பணக்கார செல்லப்பிராணிகள் பட்டியலில் முறையே முதல் இரு இடங்களை பிடித்துள்ளன.

 Tags
cat

Olivia Benson

pet

richest

Taylor Swift

third

World


சைக்கிள்  விபத்து; இளம் பெண் மீதான  குற்றச்சாட்டு செல்லாது-வழக்கறிஞர் வாதம்

புத்ராஜெயா, மார்ச் 31 – கவனக்குறைவாக வாகனத்தை செலுத்தி , 8 சைக்கிளோட்டிகளுக்கு மரணத்தை விளைவித்ததாக Sam Ke Ting எனும் இளம்பெண் மீது சுமத்தப்பட்டுள்ள குற்றச்சாட்டு செல்லாது என, இன்று மேல் முறையீட்டு நீதிமன்றத்தில் தெரிவிக்கப்பட்டது.

ஏனெனில் அப்பெண்ணின் மீது கொண்டு வரப்பட்ட குற்றச்சாட்டில் குறைபாடுகள் இருப்பதாக, Sam Ke Ting சார்பில் வாதிடும் வழக்கறிஞர் Datuk Hisyam Teh Poh Teik

தெரிவித்தார்.

ஒரே குற்றச்சாட்டில் , கவனக்குறைவாக வாகனத்தை செலுத்தியது, ஆபத்தான முறையில் வாகனத்தை செலுத்தியது என இரு குற்றங்களை , குற்றம் சாட்டிய தரப்பு புகுத்தியிருக்கின்றது.

இது சட்டப்படி குற்றமாகும். ஒரு குற்றச்சாட்டில் ஒரு குற்றமே குறிப்பிட முடியுமென Datuk Hisyam வாதிட்டார்.

ஆபத்தான அல்லது கவனக்குறைவான முறையில் வாகனத்தை செலுத்தி உயிரிழப்பை விளைவித்ததாக Sam Ke Ting மீது 2021- இல் உயர் நீதிமன்றம் ஆறாண்டுகள் சிறைத் தண்டனையையும் அபராதத்தையும் விதித்தது.

அந்த நீதிமன் தீர்ப்பை எதிர்த்து அப்பெண் மேல் முறையீடு செய்துள்ளார்.

அந்த மேல் முறையீட்டுக்கான விசாரணத் தொடரும் நிலையில், இந்த வழக்கு மீண்டும் ஏப்ரல் 11-ஆம் தேதி செவிமடுக்கப்படும்.

 Tags
against Sam

Lajak bicycle case

The Court of Appeal

was told that the charges

were invalid


ஆசிய விளையாட்டுப் போட்டியில் 200 மீட்டர் ஓட்டத்தில் சிங்கப்பூரின் சாந்தி பிரைரா தங்கம் வென்றார்

ஹங்ஷோவ், அக் 3 – ஹாங்சோ ஆசிய விளையாட்டுப் போட்டியில் பெண்களுக்கான 200 மீட்டர் ஓட்டத்தில் சிங்கப்பூரின் ஹாங்சோ தங்கப் பதக்கம் வென்றார். 49 ஆண்டுகளுக்குப் பின் ஆசிய போட்டியில் ஓட்டப்பந்த பிரிவில் சிங்கப்பூருக்கு கிடைத்த முதல் தங்கப் பதக்கம் இதுவாகும். 200 மீட்டர் ஓட்டத்தை 23.03 வினாடியில் ஹாங்சோ ஓடி முடித்தார். இரண்டாவது இடத்தை பெற்று சீனாவின் லி யூட்டிங் வெள்ளிப் பதக்கத்தையும், நடப்பு வெற்றியாளரான எடிடிஆங் ஒபினோமே வெண்கலப் பதக்கத்தையும் பெற்றனர். 27 வயதுடைய ஹாங்சோ சனிக்கிழமை நடைபெற்ற 100 மீட்டர் ஓட்டத்தில் வெள்ளிப் பதக்கத்தையும் வென்றார். ஆகக் கடைசியாக 1974 ஆம் ஆண்டு ஆசிய விளையாட்டுப் போட்டியின்போது பெண்களுக்கான 400 மீட்டர் ஓட்டத்தில் சிங்கப்பூர் முதல் தங்கப் பதக்கம் வென்றது.

 Tags
19th SEA Games

Shanti Pereira

singapore

won gold in


பணம் கொடுக்கவில்லை ; இரயிலில் பாம்புகளை விட்டு பயணிகளை அச்சுறுத்திய பாம்பாட்டிகள்

புது டெல்லி, செப்டம்பர் 16 – இந்தியா, உத்தரபிரதேச மாநிலத்தில், பாம்புகளை வைத்து வித்தை காட்டிய நான்கு பாம்பாட்டிகள், அதன் பின்னர் பணம் தர மறுத்த பயணிகளை அச்சுறுத்த, இரயிலில் பாம்புகளை விட்ட சம்பவம் பெரும் பரபரப்பை ஏற்படுத்தியது.

கடந்த ஒன்பதாம் தேதி, ஹவுரா (Howrah) நகரிலிருந்து குவாலியர் (Gwalior) நகரை நோக்கி பயணித்த சம்பல் எக்ஸ்பிரஸ் (Chambal Express) இரயிலில் அச்சம்பவம் நிகழ்ந்திருக்கிறது.

பாம்பை வைத்து வித்தை காட்டிய பாம்பாட்டிகளுக்கும், பணம் தர மறுத்த பயணிகள் சிலருக்கும் இடையில் வாய் சண்டை மூண்டுள்ளது.

அதனால் பயணிகளை அச்சுறுத்த அவர்கள் சில பாம்புகளை இரயிலில் விட்டதாக, சம்பவத்தை நேரில் கண்டவர்கள் தெரிவித்தனர்.

பீதியடைந்த பயணிகள், இருக்கையில் தாவி ஏறி நின்றதோடு, சிலர் கழிவறைகளில் தஞ்சம் புகுந்த நிலையில் சுமார் ஒரு மணி நேரம் கழித்து, அந்த பாம்பாட்டிகள் பாம்புகளுடன் இரயிலை விட்டு இறங்கிச் சென்றதாக கூறப்பட்டது.

அச்சம்பவம் தொடர்பில், இரயில் நிலைய போலீசாருக்கு தகவல் வழங்கப்பட்டு , அவர்கள் இரயிலை முழுமையாக சேதனையிட்டதோடு, பாம்பு எதுவும் இல்லை என்பதையும் உறுதிப்படுத்தினர்.

 Tags
Bomoh ular

dalam kereta api

lepas ular


ஜொகூரில்  பூலாய்  நாடாளுமன்ற  தொகுதியை    பத்காத்தான் – ஹராப்பான்  தற்காத்துக் கொள்ளும்   -கைரி ஆருடம்

கோலாலம்பூர், ஆக 28 – அடுத்த மாதம் ஜொகூரில் நடைபெறும் இடைத்தேர்தலில் Pulai நாடாளுமன்ற தொகுதியை பக்காத்தான் ஹராப்பான் தற்காத்துக் கொள்ளும் எனபதோடு Simpang Jeram சட்டமன்ற தொகுதியில் அந்த கூட்டணி தோல்வியடையும் என அம்னோ இளைஞர் பிரிவின் முன்னாள் தலைவரான Khairy Jamaluddin ஆருடம் தெரிவித்திருக்கிறார். Simpang Jeram சட்டமன்ற தொகுதியில் தேசிய முன்னணி ஆதரவாளர்களின் வாக்குகள் பெரிக்காத்தான் நேசனலுக்கு கிடைக்கும் என்பதால் அந்த கூட்டணி வெற்றி பெறும் என Keluar Sekejap Podcast நிகழ்ச்சியில் கைரி கூறினார். அண்மையில் நடைபெற்ற ஆறு மாநில சட்டமன்ற தேர்தலிகளில் தேசிய முன்னணி வாக்குகள் பெரிக்காத்தான் நேசனல் கூட்டணிக்கு மாறியிருப்பதன் அடிப்படையில் தமது இந்த ஆருடங்கள் அமைவதாக கைரி தெரிவித்தார்.

கடந்த பொதுத் தேர்தலின்போது Pulai நாடாளுமன்ற தொகுதியில் மொத்த வாக்குகளில் தேசிய முன்னணியும் பெரிக்காத்தான் நேசனலும் 52,403 வாக்குகளைப் பெற்றன. அப்போது நடைபெற்ற மும்முனைப் போட்டியில் 64,900 வாக்குகளைப் பெற்று பக்காத்தான் ஹராப்பான் வெற்றிபெற்றது. இந்த இடைத் தேர்தலில் தேசிய முன்னணியிலிருந்து பிரிந்து செல்லும் வாக்குகளால் Simpang Jeram தொகுதியை பெரிக்காத்தான் நேசனல் கைப்பற்ற முடியும் என கைரி கூறினார். Pulai மற்றும் Simpang Jeram தொகுதிகளில் மூன்று வேட்பாளர்கள் போட்டியிடுகின்றனர்.

 Tags
: 1-1 in Johor

Khairy's polls prediction


திருமுருகன் ஆலயங்களில் பங்குனி உத்திரம் திருவிழா இன்று சிறப்பாக  நடைபெற்று  வருகிறது!

கோலாலம்பூர், ஏப் 5 -இன்று பங்குணி உத்திரம் திருவிழாவை முன்னிட்டு திருமுருகன் ஆலயங்களில் சிறப்பு பூஜைகள் நடைபெற்று வருகின்றன.தமிழ் மாதங்களில் கடைசி மாதமான பங்குணி மாதத்தின் உத்திர நட்சத்திரத்தில் தமிழ் கடவுள் முருகனுக்கு உகந்த நாள் பங்குணி உத்திரமாகும்.இந்நிலையில், மலேசியாவில் Sentul முருகன் ஆலயம் மற்றும் மாராண் மரத்தாண்டவர் ஆலயத்தில் பங்குணி உத்திர திருவிழ வெகு விமரிசையாக கொண்டாடப்படுகிறது.இவ்விழாவின் போது மாரான் மரத்தாண்டவர் ஆலயத்தில் சுமார் இரண்டு லட்சம் பக்தர்கள் கூடுவர் என எதிர்பார்க்கப்படுகிறது.

அங்கு பத்தர்கள் பால்குடங்கள் மற்றும் காவடி எடுத்து முருகனுக்கு தங்களது நேர்த்திக்கடனை நிறைவேற்றுவர்.ஒவ்வொரு வருடமும் பத்துமலை திருத்தலத்திலிருந்து பக்தர்கள் மாரான் மரத்தாண்டவர் ஆலயத்திற்கு பாத யாத்திரை மேற்கொள்வது வழக்கமாகும்.அந்த வகையில் இவ்வாண்டும் பக்தர்கள் நடைப்பயணத்தை மேற்கொண்டு மாரான் ஆலயம் சென்றடைந்தனர்.

 Tags
festival

in Malaysia

panguni uthiram


ஒரே வீட்டின்  முகப்பு ஓட்டில்   6 கொம்பேறி மூக்கன் பாம்புகள்  பிடிபட்டன

சென்னை, மார்ச் 10- தமிழகத்தில் திண்டுக்கல் அருகே ஒரு வீட்டில் உள்ள முகப்பு ஓட்டில் 6 கொம்பேறி மூக்கன் பாம்புகள் பிடிக்கப்பட்டது அவ்வட்டார மக்களிடையே அதிர்ச்சியை ஏற்படுத்தியுள்ளது. ஓய்வு பெற்ற வனத்துறை அலுவலர் நம்பிராஜன் வீட்டில் அந்த பாம்புகளை தீயணைப்பு வீரர்கள் பிடித்தனர். தொடக்கத்தில் அந்த ஓட்டிற்குள் பாம்பு ஒன்று இருப்பதை அறிந்து அவர் தீயணைப்பு துறைக்கு தகவல் கொடுத்துள்ளார். பின்னர் அருகிலேயே மற்றொரு பாம்பும் ,ஓடுகளின் விரிசல்களில் ஆங்காங்கே பாம்புகள் இருந்துள்ளதை கண்டு தீயணைப்பு வீரர்களும் அதிர்சி அடைந்து ஒவ்வொரு பாம்பாக பிடித்துள்ளனர். அந்த பாம்புகளை பிடிப்பதற்கு அவர்களுக்கு 2 மணி நேரமும் பிடித்தது. இதனைத் தொடர்ந்து அந்த வீட்டில் இருந்தவர்களும் அருகேயுள்ள குடியிருப்புவாசிகளும் நிம்மதி அடைந்தனர்.

 Tags
6 rattlesnakes

in front of the

same house

were caught


பக்காத்தான்  ஹரப்பான்  தலைவர் மன்ற கூட்டத்திற்கு  டத்தோஸ்ரீ  அன்வார்  தலைமையேற்றார்

கோலாலம்பூர், ஜூலை 25 – பக்காத்தான் ஹராப்பான் தலைவர் மன்ற கூட்டத்திற்கு அந்த கூட்டணியின் தலைவரான டத்தோஸ்ரீ அன்வார் இப்ராஹிம் தலைமையேற்றார். அந்த கூட்டம் நேற்றிரவு புத்ரா ஜெயாவில் பிரதமரின் அதிகாரப்பூர்வ இல்லமான ஸ்ரீ பெர்தானாவில் நடைபெற்றது. இரவு மணி 9 அளவில் தொடங்கிய அந்த கூட்டம் இரண்டு மணி நேரங்களுக்கும் மேலாக நீடித்தது. பக்காத்தான் ஹராப்பான் தலைமைச் செயலாளர் டத்தோஸ்ரீ Saifuddin Nasutiona Ismail உட்பட பக்காத்தான் ஹராப்பான் உறுப்புக் கட்சியின் முன்னணி தலைவர்களும் அக்கூட்டத்தில் கலந்துகொண்டனர். ஆகஸ்டு 12ஆம் தேதிநடைபெறவிருக்கும் ஆறு மாநில தேர்தல்களுக்கு தயாராகும் நடவடிக்கை குறித்த விவாதிப்பதற்காக பக்காத்தான் ஹராப்பான் தலைவர் மன்ற கூட்டம் நடைபெற்றதாக Saifuddin தெரிவித்தார்.

 Tags
Anwar pengurusikan mesyuarat

majlis president PH


பணிச்சுமை  களைப்பினால்  தன்னை மறந்து தூங்கும்   போலீஸ்காரரால்  மலேசியர்கள்  கவலை

கோலாலம்பூர், பிப் 15 – கூடுதலான பணிச் சுமை மற்றும் போதுமான ஓய்வு இல்லாவிட்டால் பணியின்போது களைப்பில் பலர் தூங்குவது எதிர்பார்க்கப்பட்டதுதான் . ஆனால் சாலையில் பணியில் ஈடுபட்டிருந்த போக்குவரத்து போலீஸ்காரர் ஒருவர் தன்னை மறந்து நின்றுகொண்டே தூக்கியது அதனைப் பார்த்த பல வாகனமோட்டிகள் மத்தியில் கவலையை ஏற்படுத்தியது. இந்த காட்சியை பதிவு செய்த வாகன ஓட்டுனர் தூக்கத்திலிருந்து விழிக்கும்படி அந்த போலீஸ்காரரை கேட்டுக்கொள்கிறார். ஆனால் அந்த வாகன ஓட்டுனர் என்ன கூறுகிறார் என்றுகூட தெரியாமல் அந்த போலீஸ்காரர் நின்று கொண்டே தூங்கும் காட்சி காணொளி சமூக வலைத்தளங்களில் வைரலானது.

 Tags
Abang Polis in Kuching

Falls Asleep

While Standing


நிறுத்தப்பட்ட  கார்களில்   Porsche  கார்  மோதியது  உரிமையாளர்கள் ஆத்திரம்

சிப்பாங், ஜன 29 – மது அருந்தியதாக சந்தேகப்படும் ஓட்டுனர் ஒருவர் நிறுத்தி வைக்கப்பட்டிருந்த மூன்று கார்களில் தமது Porsche காரை கொண்டு மோதியதைத் தொடர்ந்து பாதிக்கப்பட்ட கார்களின் உரிமையாளர்கள் ஆத்திரம் அடைந்தனர். IOI City Mall Vallet கார் நிறுத்தும் பகுதியில் இச்சம்பவம் நடந்ததாக Sepang OCPD துணை கமிஷனர் Wan Kamarul Azran wan Yusuf தெரிவித்தார். Putrajaya Le Meridien ஹோட்டலிலிருந்து செராஸிற்கு சென்ற அந்த கார் ஓட்டுனர் தமது காரை சாலை தடுப்பில் மோதியபின் கட்டுப்பாட்டை இழந்து இதர மூன்று கார்களில் மீது மோதியுள்ளார். சேதமடைந்த அந்த கார்களின் உரிமையாளர்களிடம் வாக்குமூலம் பதிவு செய்யப்பட்டதோடு நான்காவது காரின் உரிமையாளரிடம் தொடர்புகொள்ளும் முயற்சி மேற்கொள்ளப்பட்டு வருவதாக Wan Kamarul தெரிவித்துள்ளார்.

 Tags
owners furious

parked cars

Porsche

rams


ஊழல் தடுப்பு ஆணையத்தை EAIC அதிகாரத்தின் கீழ் வைக்கும் பரிந்துரை ; அரசாங்கம் ஆராய்கிறது

MACC – மலேசிய ஊழல் தடுப்பு ஆணையத்தை, EAIC – அமலாக்க நிறுவன ஆணையத்தின் கீழ் வைக்கும் பரிந்துரையை, அரசாங்கம் தற்போது ஆழமாகவும், துல்லியமாகவும் ஆராய்ந்து வருகிறது.

ஊழல் தடுப்பு ஆணையத்தை, EAIC நிர்வாகத்தின் கீழ் வைக்கும் பரிந்துரை குறித்து விவாதிக்க, ஏப்ரல் 19-ஆம் தேதி, அமைச்சரவையிடம் குறிப்பு ஒன்று சமர்ப்பிக்கப்பட்டுவிட்டதாக, பிரதமர் துறையின், சட்ட மற்றும் நிறுவன சீர்திருத்த விவகாரங்களுக்கான துணையமைச்சர் ராம்கர்பால் சிங் தெரிவித்தார்.

அதனை தொடர்ந்து, அவ்விவகாரம் குறித்து விவாதிக்க, தற்காலிக குழு ஒன்று அமைக்கப்பட்டுள்ளதோடு, மே மாதம் இரண்டாம் தேதி, பிரதமர் துறையின், சட்ட விவகாரங்களுக்கான அமைச்சர் டத்தோ ஸ்ரீ அசாலினா ஒத்மான் சாயிட் தலைமையில், நடைபெற்ற கூட்டத்தில் ஊழல் தடுப்பு ஆணையம், EAIC மற்றும் சட்டத்துறை தலைவர் அலுவலகம் ஆகியவற்றின் பிரதிநிதிகளின் கருத்துகளும் பெறப்பட்டன.

அதோடு, அது தொடர்பான விதிமுறைகள் குறித்து விவாதிக்க, மே 17-ஆம் தேதி, பணிநிலை விவாதம் ஒன்றும் நடைபெற்றதாக, ராம்கர்பால் சொன்னார்.

மக்களவை கேள்வி நேரத்தின் போது, ஊழல் தடுப்பு ஆணையம், தனிச்சையாகவும், உயர் நெறி கொள்கைகளுடனும், திறப்பட பயனுள்ள வழியில் செயல்படுவதை உறுதிச் செய்ய, அதனை EAIC கீழ் வைக்க அரசாங்கம் எண்ணம் கொண்டுள்ளதா? என வினவப்பட்டதற்கு, ராம்கர்பால் சிங் இவ்வாறு பதிலளித்தார்.

 Tags
bawah EAIC

cadangan

Kerajaan

letak SPRM

teliti


மீண்டும் தொடக்க சுற்றிலே வீழ்ந்த லீ சீ ஜியா

கோலாலம்பூர், மார்ச் 10 –ஜெர்மன் பொதுவிருது பூப்பந்து போட்டியிலின் இரண்டாம் சுற்றிலே நாட்டின் ஒற்றையர் பூப்பந்து விளையாட்டாளரான Lee Zii Jia தோல்வியுற்று , அப்போட்டியிலிருந்து வெளியேறினார்.

நாட்டின் முக்கிய ஆட்டக்காரராக களமிறக்கப்பட்டிருந்த அவர், தைவானைச் சேரந்த உலகின் 49-ஆம் நிலை ஆட்டக்காரரான Lee Chia Hao -விடம் 21- 15, 20- 22, 21 – 23 என்ற புள்ளிகளில் தோல்வி கண்டார்.

Lee Zii Jia- வுடன் சேர்ந்து நாட்டின் மற்றுமோர் ஒற்றையர் விளையாட்டாளரான Goh Jin Wei- யும் , தாய்லாந்தைச் சேர்ந்த தனது எதிராட்டக்காரரிடம் வீழ்ந்தார்.

எனினும் இந்த ஏமாற்றங்களுக்கு மத்தியில், நாட்டின் கலப்பு இரட்டையர்களான Chen Tang Jie – Toh Ee Wei இணையினர் இப்போட்டியின் அடுத்த சுற்றுக்கு முன்னேறினர்.

 Tags
lost early

Zii Jia


முட்டைகளை  இறக்குமதி செய்த   சர்ச்சைக்குரிய  வர்த்தகருக்கு  எதிராக  ஆயர் ஈத்தாம் எம்.பி    வீ கா சியோங் போலீசில் புகார்

கோலாலம்பூர், மார்ச் 24 – முட்டைகள் இறக்குமதி செய்தது தொடர்பில் சர்ச்சைக்குள்ளான வர்த்தகர் Deepak Jaikishan னுக்கு எதிராக Ayer Hitam நாடாளுமன்ற உறுப்பினரான Wee Ka Siong போலீசில் புகார் செய்துள்ளார். நேற்று செராஸ் போலீஸ் நிலையத்தில் இந்த புகாரை செய்துள்ளதாக முன்னாள் போக்குவரத்து அமைச்சருமான அவர் தெரிவித்தார்.

மார்ச் 13 ஆம் தேதி தம்மை இரண்டு முறை தொலைபேசியில் அழைத்து தொடர்புகொண்ட Deepak பின்னர் இதனை மறுத்துள்ளார். தம்மை அழைக்கவில்லை என்றால் அது குறித்து தாரளமாக போலீசில் புகார் செய்யும்படி அந்த வர்த்தகருக்கு தாம் சவால் விடுத்தபோதிலும் அவர் அவ்வாறு செய்யத் தவறியதால் இப்போது Deepak க்கிற்கு எதிராக புகார் செய்துள்ளதாக Wee Kaa Siong தமது முகநூலில் தெரிவித்துள்ளார்.

 Tags
against Deepak

claim

over phone call

police report

Wee lodges


கனடாவில் ‘டெலிவரி பாய்’ வேலை செய்யும் இந்திய மாணவரை அடித்துக்கொன்ற கும்பல்

கனடா ஜூலை 25 – கனடாவில் பகுதிநேர வேலை பார்த்துக்கொண்டே படித்து வந்த இந்திய இளைஞரின் காரை வழிப்பறி செய்த கும்பல், அவரை கடுமையாக தாக்கி கொன்றது.

இந்தியாவின் பஞ்சாப் மாநிலத்தை சேர்ந்த 24 வயது இளைஞர் குர்விந்தர் நாத், கடந்த 2021ஆம் ஆண்டு எம்.பி.ஏ படிப்புக்காக கனடா சென்றார். அங்குள்ள பீட்சா கடையில் ‘டெலிவரி பாய்’ பணியில் பகுதி நேர வேலை பார்த்து கொண்டிருந்தார்.

கடந்த 9ஆம் தேதி மிஸ்ஸிசாகா என்ற இடத்தில் இருந்து பீட்சா ஆர்டர் செய்த நபர்களுக்கு, அதனை வழங்க காரில் சென்றிருக்கிறார் குர்விந்தர். இடையில் காரை வழிமறித்த அடையாளம் தெரியாத நபர்கள், குர்விந்தர் நாத்தின் தலையில் கடுமையாக தாக்கி காரை திருடிக்கொண்டு தப்பிச்சென்றனர்.

மருத்துவமனையில் உயிருக்கு போராடிக்கொண்டிருந்த குர்விந்தர் கடந்த 14ஆம் தேதி சிகிச்சை பலனின்றி உயிரிழந்தார். அவரது உடல் ஜூலை 27ஆம் தேதி இந்தியா சென்றடையும் என்று தூதரக அதிகாரிகள் தெரிவித்தனர்.

 Tags
in canada

Indian students killed by car robbers

while delivering pizzas


நாடு முழுவதும் மேலும் அதிகமான ‘ஆவாஸ்’ கேமராக்களை பொருத்தும் பரிந்துரை ; அரசாங்கம் ஆராய்கிறது

நாடு முழுவதும், ஆவாஸ் (AWAS) தானியங்கி கண்காணிப்பு காமிராக்களின் எண்ணிக்கையை அதிகரிக்கும் பரிந்துரையை, அரசாங்கம் துல்லியமாக ஆராய்ந்து வருவதாக, போக்குவரத்து துணையமைச்சர் டத்தோ ஹஸ்பி ஹபிபொல்லா தெரிவித்தார்.

எனினும், பல்வேறு ஆய்வுகளுக்கு பின்னர், நீண்டகால தேவையின் அடிப்படையிலும், அவற்றை நிறுவுவதால் ஏற்படக்கூடிய நிதி பாதிப்புகளை கருத்தில் கொண்டும், அது குறித்து இறுதி முடிவு எடுக்கப்படுமென துணையமைச்சர் தெளிவுப்படுத்தினார்.

ஆவாஸ் காமிராக்கள் பொருத்தப்பட்டுள்ள இடங்களில், வாகனமோட்டிகள் 99 விழுக்காடு சட்ட திட்டங்களை பின்பற்றுவதால், அவை பயனுள்ளவை என்பது நிரூபனமாகியுள்ளது.

அதே சமயம், வாகனமோட்டிகளின் பாதுகாப்பை உறுதிச் செய்ய, சாலை தடுப்பு சோதனைகள் உட்பட இதர அமலாக்க நடவடிக்கைகளும் தொடர்ந்து மேற்கொள்ளப்படுமென, மக்களவை கேள்வி பதில் நேரத்தின் போது ஹஸ்பி ஹபிபொல்லா குறிப்பிட்டார்.

 Tags
cameras nationwide

Govt mulling installation

minister

of more Awas

says Deputy Transport


பெங்களுரூவில் ‘ஏர் ஆசியா’ விமானம் அவசர தரையிறக்கம்

பெங்களுரூ, மார்ச் 13 – இந்தியாவில் இதற்கு முன் ஏர் ஆசியா இந்தியா என விளங்கிவந்த AIX Connect விமானம் பெங்களுரூவிலிருந்த லக்னோவுக்கு சேவையில் ஈடுபட்டிருந்தபோது அவசரமாக தரையிறக்கப்பட்டது. விமான நிலையத்திலிருந்து புறப்பட்ட அடுத்த 10 நிமிடத்திற்குப் பின் சிறு அளவில் ஏற்பட்ட தொழில்நுட்ப கோளாறு காரணமாக அவ்விமானம் அவசரமாக பெங்களுரூ அனைத்துலக விமான நிலையத்தில் தரையிறங்கியது. காலை மணி 6.45 க்கு பெங்களுரூவிலிருந்து புறப்பட்ட அந்த விமானம் காலை மணி 9 அளவில் லக்னோ சென்றடைந்திருக்க வேண்டும். பயணிகள் அனைவரும் பிறகு மற்றொரு விமானத்தில் தங்களது பயணத்தை தொடர்ந்தனர்.

 Tags
Air Asia flight

landing in Bangalore

makes emergency


மழலையர் பள்ளியில் கத்திக்குத்து –  2 குழந்தைகள் உட்பட 6 பேர் பலி

சீனா ஜூலை 10 – சீனாவின் தென்கிழக்கே குவாங்டாங் (Guangdong) மாகாணத்தில் உள்ள மழலையர் பள்ளி ஒன்றில் 25 வயது இளைஞர் நடத்திய கத்திக்குத்து தாக்குதலில் பச்சிளம் குழந்தைகள் உட்பட 6 பேர் பரிதாபமாக இறந்தனர்.

இன்று காலை 7.40 மணியளவில் பள்ளியில் புகுந்த அந்த இளைஞர் இந்த கொடுத்தை அரங்கேற்றினார்.

ஆசிரியர் ஒருவர், பெற்றோரில் இருவர் மற்றும் 3 குழந்தைகள் என மொத்தம் 6 பேர் இறந்ததாக லியான்ஜியாங் (Lianjiang) கவுன்டி போலீசார் தெரிவித்தனர்.

அந்த இளைஞரை கைது செய்து விசாரணை நடத்தப்பட்டு வருகிறது. சீனாவில், சமீப காலங்களாக பள்ளிகளை இலக்காக வைத்து தாக்குதல்கள் நடத்துவது அதிகரித்துள்ளது. இதனால், பள்ளிகளை சுற்றி பாதுகாப்பை பலப்படுத்த வேண்டிய கட்டாயம் ஏற்பட்டுள்ளது.

 Tags
attack

China kindergarten

Six killed

suspect detained


2021 ஆம் ஆண்டு முதல் இணைய மோசடி திட்டங்களால்  ரி.ம 2 பில்லியன்  இழப்பு

கோலாலம்பூர், அக் 12 – 2021 ஆம் ஆண்டு முதல இவ்வாண்டு செப்டம்பர்வரை இணைய மோசடி திட்டங்களால் கிட்டத்தட்ட 2 பில்லியன் ரிங்கிட் இழப்பு ஏற்பட்டுள்ளன. முந்தைய ஆண்டுகளை விட இந்த இழப்பு அதிகம் என புக்கிட் அமான் வர்த்தக குற்றவியல் விசாரணைத் துறையின் இயக்குனர் டத்தோஸ்ரீ ரம்லி முகமட் யூசுப் தெரிவித்திருக்கிறார்.

2021 ஆம் ஆண்டில், 20,701 வழக்குகள் RM560.8 மில்லியன் இழப்புகளுடன் பதிவு செய்யப்பட்டுள்ளன. கடந்த ஆண்டு இந்த எண்ணிக்கை 20,041 ஆகக் குறைந்தபோதிலும் இழப்பு RM684.5 மில்லியனை எட்டியதாக இன்று புக்கிட் அமானில் நடைபெற்ற செய்தியாளர் கூட்டத்தில் அவர் தெரிவித்தார். .

இந்த ஆண்டு செப்டம்பர் வரை, RM687.6 மில்லியன் இழப்புகள் சம்பந்தப்பட்ட 19,220 வழக்குகளை போலீசார் ஏற்கனவே பதிவு செய்துள்ளதாக அவர் கூறினார்.

மொத்தமாக, 2021 முதல் இணையம் மூலமாக ஏற்பட்டுள்ள 509,962 மோசடி வழக்குகளை நாங்கள் பதிவு செய்துள்ளோம், இதன் விளைவாக RM1.93 பில்லியன் இழப்பு ஏற்பட்டது என்று Ramli Mohamed கூறினார்.

 Tags
Nearly

online scams

RM2bil lost

says CCID chief

since 2021


சூரியா  கே.எல்.சி.சிக்கு வெளியே  தீ விபத்து   9 மோட்டார் சைக்கிள்கள் 8 மின் ஸ்கூட்டர்கள் அழிந்தன

கோலாலம்பூர், ஏப் 14- கோலாலம்பூர் Suria KLCC வுக்கு வெளியே மோட்டார் சைக்கிள்கள் நிறுத்தி வைக்கும் பகுதியில் நிகழ்ந்த தீ விபத்தில் 9 மோட்டார் சைக்கிள்கள் மற்றும் 8 மின் ஸ்கூட்டர்கள் அழிந்தன. மேலும் நான்கு மோட்டார் சைக்கிள்களும் சேதம் அடைந்தன. இந்த தீவிபத்து குறித்து நேற்று மாலை

மணி 3. 46க்கு தகவல் கிடைத்ததைத் தொடர்ந்து அங்கு 15 தீயணைப்பு வீரர்கள் அனுப்பிவைக்கப்பட்டதாக கோலாலம்பூர் தீயணையப்பு மற்றும் மீட்புத்துறையின் தலைவர் Iqbal Khan Malek Khan தெரிவித்தார். இந்த தீ விபத்துக்கான காரணம் குறித்து விசாரணை நடத்தப்பட்டு வருகிறது

 Tags
at suria klcc

destroyed

e- Scooters

in fire

motorcycles

parking bay


மெர்டேக்கா கோபுரம் பாதுகாப்பு விவகாரம் : நாட்டின் நற்தோற்றத்தை பேணுங்கள் ; மக்கள் ஆதங்கம்

மெர்டேக்கா 118 கோபுரத்தின் பாதுகாப்பு குறித்து, மக்கள் கேள்வி எழுப்பப் தொடங்கியுள்ளனர். குறிப்பாக, சமூக ஊடகங்களில் அது தொடர்பான விவாதங்கள் சூடு பிடித்துள்ளன.

கடந்தாண்டு டிசம்பரில், உலகின் இரண்டாவது உயரிய கட்டடமாக திகழும் மெர்டேக்கா 118 கோபுரத்தில், ரஷியாவை சேர்ந்த Ivan Beerkus-சும், Angela Nikolau-வும் அத்துமீறி நுழைந்து அதன் உச்சியை சென்றடைந்ததோடு, அது தொடர்பான புகைப்படங்களையும் வெளியிட்டுள்ள செயல் சர்ச்சையை ஏற்படுத்தியுள்ளது.

வெளிதரப்பினர் எளிதாக நுழையும் அளவிற்கு, மெர்டேக்கா கோபுரத்தின் பாதுகாப்பை உறுதிச் செய்யும் தரப்பினர் மெத்தனமாக இருந்தார்களா ? என மக்கள் கேள்வி எழுப்பி வருகின்றனர்.

அதோடு மட்டுமல்லாமல், குத்தகை பணியாளரைப் போல உடையணிந்து, அந்த கோபுரத்தை ஏறிய அனுபவத்தை Angela நேற்று பகிர்ந்திருந்தது, மலேசியர்களின் சினத்தை மேலோங்கச் செய்துள்ளது.

அச்சம்பவம் தொடர்பில், அரசாங்கம் எடுக்கப்போகும் நடவடிக்கைகாக தற்சமயம் மலேசியர்கள் மிகுந்த எதிர்பார்புடன் காத்திருக்கின்றனர்.

அந்த அத்துமீறல் தொடர்பில், முழு விசாரணை அறிக்கையை சமர்ப்பிக்குமாறு உள்துறை அமைச்சர் டத்தோ ஸ்ரீ சைபுடின் நசுதியோன் கேட்டுக் கொண்டிருந்தார்.

அதே சமயம், அவ்விவகாரம் தொடர்பில் பதிவை வெளியிட்ட, சமூக ஊடக பயனரை கண்டறிய தொடர்பு பல்லூடக ஆணையத்துடன் ஒத்துழைப்பு மேற்கொள்ளப்பட்டுள்ளதாக, தேசிய போலீஸ் படைத் தலைவர் அசிஸ்டன் கமிஸ்னர் நீர் டெல்லான் யாஹாயா கூறியுள்ளார்.

எனினும், அவ்விவகாரம் தொடர்பில், ஒருபோதும் விட்டுக் கொடுக்கும் போக்கு கடைப்பிடிக்கப்பட கூடாது என்பதே மக்களின் எதிர்பார்ப்பாக உள்ளது.

 Tags
country's image

Emphasize

Menara Merdeka 118

Protect

security issue


மாநில  தேர்தல் மூலம் மத்திய அரசு  மாற்றம்  எனக்கூறி   வாக்காளர்களை குழப்புவதா?  – அந்தோனி லோக்   சாடல்

கோலாத்திரெங்கானு , ஆக 4 – ஆகஸ்டு 12 ஆம் தேதி நடைபெறும் மாநில

தேர்தல்களில் தாங்கள் மிகப் பெரிய வெற்றி பெற்றால் மத்திய அரசாங்கத்தில் மாற்றம் ஏற்படும் என பெரிக்காத்தான் நேசனல் கூறிவருவதை DAP யின் தலைமை செயலாளர் Anthony Loke சாடியதோடு இது எதிர்க்கட்சிகளின் பொறுப்பற்ற போக்கை காட்டுவதாக தெரிவித்துள்ளார். சரியான சிந்தனைகள் இன்றி எதிர்க்கட்சி கூட்டணி மக்களை குழப்பத்தில் ஆழ்த்தி வருவதை அவர்களது அறிக்கை காட்டுவதாக அவர் கூறினார்.

வேட்பு மனுத் தாக்கல் தினத்தன்று சிலாங்கூர் மந்திதிரிபெசார் டத்தோஸ்ரீ அமிருடினுடன் உடன் வந்த பிரதமர் டத்தோஸ்ரீ அன்வார் இப்ராஹிமுடன், சரவா முதலமைச்சர் டான்ஸ்ரீ Abang Johari Openg , Sabah முதலமைச்சர் டத்தோஸ்ரீ Hajiji Noor ஆகியோர் சேர்ந்து கொண்டதன் மூலம் ஒற்றுமை அரசாங்கம் வலுவுடன் இருக்கிறது என்ற அடையாளம் தெளிவுபடுத்தப்பட்டிருப்பதாக Anthony Loke சுட்டிக்காட்டினார். தலைவர்களின் பிளவுபடாத ஆதரவினால் ஒற்றுமை அரசாங்கம் அல்லது பிரதமர் டத்தோஸ்ரீ அன்வார் தலைமைத்துவத்தை கவிழ்க்கும் எந்தவொரு முயற்சிக்கும் பக்கத்தான் ஹராப்பான் மற்றும் தேசிய முன்னணி எம்.பிக்களின் ஆதரவு கிடைக்காது என போக்குவரத்து அமைச்சருமான Anthony Loke தெரிவித்தார்.

 Tags
anthony loke

on central govt change

perikatan Confusing voters

via state polls


சொந்தமாக இயங்கும் கார் மோதி பெண் படுகாயமா? ; போலீஸ் விசாரணை

சான்பிரான்சிஸ்கோ, அக்டோபர் 4 – குரூஸ் நிறுவனத்தின், ஓட்டுனர் இன்றி சொந்தமாக இயங்கும் AV கார் ஒன்று, அண்மையில், பாதசாரி பெண் ஒருவரை மோதித் தள்ளியதாக கூறப்படும் சம்பவம் பரபரப்பை ஏற்படுத்தியுள்ளது.

கடுமையான காயங்களுக்கு இலக்கான அப்பெண் மருத்துவமனைக்கு கொண்டு செல்லப்பட்ட வேளை ; அவ்விபத்து தொடர்பில் போலீசார் விசாரணையை முடுக்கி விட்டுள்ளனர்.

சம்பந்தப்பட்ட பெண்ணை, மற்றொரு வாகனமோட்டி மோதித் தள்ளிவிட்டு தப்பிச் சென்று விட்டதாக அதிகாரிகள் நம்புகின்றனர்.

அதனால், தூக்கியெறியப்பட்ட அப்பெண், சுயமாக இயங்கும் சம்பந்தப்பட்ட கார் முன் வந்து விழுந்துள்ளார். அவரை மோதுவதில் இருந்து தவிர்க்க, அக்கார் ஆக்ரோஷமாக பிரேக் வைக்கும் CCTV காட்சியை குரூஸ் நிறுவனம் போலீசிடம் ஒப்படைத்துள்ளதாக கூறப்படுகிறது.

எனினும், AV காருக்கு அடியில் சிக்கி பலத்த காயங்களுக்கு இலக்கான அப்பெண் உடனடியாக மருத்துவமனைக்கு கொண்டு செல்லப்பட்டார்.

சான் பிரான்சிஸ்கோவில், கடந்த ஆகஸ்ட்டு மாதம் ஓட்டுனர் இல்லாமல் தானியங்கி முறையில் இயங்கும் டாக்சி சேவைகள் விரிவுப்படுத்தப்பட்டன. அதன் வாயிலாக, Wayvo, Cruise ஆகிய இரு நிறுவனங்களும் அங்கு போட்டி போட்டுக் கொண்டு சேவையை வழங்கி வருவது குறிப்பிடத்தக்கது.

 Tags
kereta pandu sendiri

Wanita parah dirempuh


காலஞ்சென்ற    சலாஹிடின்    ஆயோப்பின்   நல்லுடல்   இன்று மதியம்  அடக்கம்  செய்யப்படும்

கோலாலம்பூர், ஜூலை 23 – அலோஸ்டார் மருத்துவமனையில் நேற்றிரவு மரணம் அடைந்த அமானா கட்சியின் துணைத் தலைவரும் உள்நாட்டு வாணிகம் மற்றும் வாழ்க்கைச் செலவீன அமைச்சருமான டத்தோஸ்ரீ சலாவுடின் ஆயுப்பின் நல்லுடல் விமானத்தின் மூலம் இன்று அதிகாலை மணி 2.30 அளவில் ஜோகூர் , செனாய் அனைத்துலக விமான நிலையம் கொண்டுவரப்பட்டது.

சலாவுடின் ஆயுப்பின் துணைவியார் Fatimah Taha , விவசாய மற்றும் உணவு உத்தரவாத அமைச்சர் முகமட் சாபு ஆகியோரும் அந்த விமானத்தில் செனாய் வந்தடைந்தனர்.

அதன்பின் விமான நிலையத்திலிருந்து அவரது நல்லுடல் Pontian Tanjung Piai, Kampung Serekatட்டிலுள்ள அவரது தாயாரின் இல்லத்திற்கு கொண்டுச் செல்லப்பட்டது.

இறுதி சடங்கிற்கு பின்னர் இன்று நண்பகலில் அவரது உடல் நல்லடக்கம் செய்யப்படும் .

சனிக்கிழமை இரவு மணி 10.15 மணியளவில் வாந்தி மற்றும் குமட்டலுக்கு உள்ளானதால் அவர் மருத்துவமனைக்கு கொண்டுச் செல்லப்பட்டார். அவரது மூளையில் இரத்தக் கசிவு ஏற்பட்டதை தொடர்ந்து Sultanah Bahiyah மருத்துவமனையில் உடனடியாக அறுவை சிகிச்சை மேற்கொள்ளப்பட்டு தீவிர சிகிச்சை பிரிவில் கண்காணிக்கப்பட்டு வந்தபோதிலும் ஜோகூர் , பூலாய் நாடாளுமன்ற தொகுதி உறுப்பினருமான அவர் நேற்றிரவு இயற்கையை எய்தினார்.

 Tags
Salahuddin Ayub 's remains arrive in johor

taken to Tg Piai home


பேரா மாநில நிலையில்  தற்காப்பு  கலை போட்டிகளில்  இளைஞர்கள்  கவனம் செலுதுவீர்

ஈப்போ , பிப் 28 – கராத்தே , தெக்குவாண்டோ போன்ற தற்காப்பு கலை போட்டிகளில் பள்ளி மாணவர்களும் இளைஞர்களும் கவனம் செலுத்த வேண்டும் என மனித வள அமைச்சர் சிவக்குமார் கேட்டுக்கொண்டுள்ளார் . ஒலிம்பிக் மற்றும் உலகளாவிய நிலையில் தற்காப்பு போட்டிகள் இடம்பெற்றுள்ளதால் நமது இந்திய இளைஞர்கள் அப்போட்டிகளில் கலந்துகொண்டு சாதனை படைக்க முடியும். எனவே சிறு வயது முதல் மாணவர்கள் தற்காப்பு கலை போட்டிகளில் பயிற்சியை மேற்கொண்டு அத்துறையில் முனைப்பு செலுத்தும்படி சிவக்குமார் அறைகூவல் விடுத்தார்.

பேராக் மாநில விளையாட்டு மன்றத்தின் ஏற்பாட்டில் அண்மையில் ஈப்போவில் தற்காப்புக் கலை விளையாட்டுப் போட்டியை தொடக்கி வைத்தபோது அவர் இதனை வலியுறுத்தினார். மாஸ்டர் ஆனந்தன் தலைமையில் கராத்தே போட்டி நடைபெற்ற வேளையில் தெக்குவாண்டோ, கராத்தே, சீலாட், சிலம்பம் உட்பட இதர சில போட்டிகளும் நடைபெற்றன. இப்போட்டியில தற்காப்புக் கலை பிரிவுகளில் அதிகமான இளைஞர்கள் கலந்துகொண்டது தமக்கு மனநிறைவு ஏற்படுத்தியதாகவும் சிவக்குமார் தெரிவித்தார். இதனிடையே எதிர்வரும் மே மாதத்தில் பேராக் மாநிலத்தில் அனைத்துலக காரத்தே போட்டியும் பெரிய அளவில் நடைபெறுவதற்கு திட்டமிடப்பட்டுள்ளது.

 Tags
Martial arts competitions

Perak State

sports council organized


மோட்டார் வண்டியை இடித்து நிற்காமல் சென்ற கார் ஓட்டுநர்.

சிரம்பன் , ஜூலை 12 – நீலாய் நெடுஞ்சாலையில் நேற்று காலை 7:15 மணியளவில் கார் ஒன்று மோட்டார் ஓட்டுனரை இடித்து தள்ளி விட்டு நிற்காமல் சென்ற சம்பவம் சமூக வலைதளத்தில் வைரலாகியுள்ளது.

இடது புறப்பதையில் சென்று கொண்டிருந்தஅந்த மோட்டார் ஓட்டுனரின் மீது அதே பாதையில் பின்புறம் வந்து கொண்டிருந்த புரோட்டோன் பெர்சோனா ரக கார் மோதி இந்த விபத்து ஏற்பட்டிருக்கலாம் என நம்பப்படுகின்றது.

சம்பவத்திற்கு பிறகு அந்த கார் ஓட்டுநர் தனது வாகனத்தை நிறுத்தாமல் தொடர்ந்து அந்த இடத்தை விட்டு வெளியேறியுள்ளார் என போலீசார் தெரிவித்துள்ளனர். பாதிக்கப்பட்ட அந்நபர் சிறு காயங்களுடன் உயிர் தப்பியுள்ளார்.

 Tags
cedera jadi mangsa

langgar lari

Penunggang motosikal


ஜுக்கர்பெர்க் – மஸ்க் சண்டை நடக்காமல் போகலாம் ; கூறுகிறார் மேத்தா உரிமையாளர்

வாஷிங்டன், ஆகஸ்ட்டு 14 – நீண்ட கால பரபரப்புக்கு பின்னர், உலக கோடிஸ்வரர்களான மார்க் ஜுக்கர்பெர்க் (Mark Zuckerberg) மற்றும் எலோன் மஸ்க் (Elon Musk) இடையே மிகுந்த ஆவலுடன் எதிர்ப்பார்க்கப்பட்ட குத்துச்சண்டை போட்டி, நடைபெறுவதற்கான சாத்தியம் இல்லை என யுனைடெட் பிரஸ் இன்டர்நேஷனல் தெரிவித்துள்ளது.

அந்த சண்டையை மறக்க வேண்டிய நேரம் வந்து விட்டதாக, கடந்த சனிக்கிழமை, தனது புதிய சமூக ஊடகமான த்ரெட்ஸ் (Threads) பதிவில் ஜுக்கர்பெர்க் குறிப்பிட்டிருந்தார்.

கடந்த சில மாதங்களாக, தனது உடற்பயிற்சி புகைப்படங்களையும், காணொளிகளையும் அந்த மேத்தா உரிமையாளர் தவறாமல் பகிர்ந்து வந்தார்.

எனினும், “அந்த சண்டையை நடத்துவது குறித்து எலோன் தீவிரமாக இல்லை என்பது நாம் அனைவரும் அறிந்ததே. அதனால், அதனை கடந்து செல்ல வேண்டிய நேரம் இது. எலோன் தீவிரமாக இருந்தால், என்னை எப்படி தொடர்புக் கொள்ள வேண்டும் என்பது அவருக்கு தெரியும்” என ஜுக்கர்பெர்க் பதிவிட்டுள்ளார்.

அந்த சண்டையை அதிகாரப்பூர்வ போட்டியாக மாற்ற UFC Dana White ஒப்புக் கொண்டதோடு, அதன் வாயிலாக திட்டப்படும் நிதியை, அறக்கட்டளைக்கு வழங்க திட்டமிட்டப்பட்டிருந்தது. ஆனால், மாஸ்க் போட்டிக்கான தேதியை இன்னும் உறுதிச் செய்யவில்லை என ஜுக்கர்பெர்க் தனது பதிவில் குறிப்பிட்டுள்ளார்.

தமக்கும், ஜுக்கர்பெர்க்கிற்கும் இடையிலான அந்த சண்டை தனது X சமூக ஊடகத்தில் (முன்னாள் ட்விட்டரில்) ஒளிபரப்பப்படுமென, மஸ்க் கூறிய ஒரு வாரத்திற்கு பின்னர் ஜுக்கர்பெர்க் அந்த பதிவை வெளியிட்டுள்ளார்.

 Tags
Says Mehta the owner

Zuckerberg-Musk Fight May Not Happen


அரசாங்கம் பொங்கல் கொண்டாட்டத்தை  இந்தியர் பாரம்பரிய வாரமாக அறிவிக்க வேண்டும்

கோலாலம்பூர், ஜன 18 – பொங்கல் திருநாள் கொண்டாட்டத்தை , இந்தியர் பாரம்பரிய வாரமாக அறிவிக்கும்படி , அரசாங்கம் கேட்டுக் கொள்ளப்பட்டுள்ளது.

அதன் வாயிலாக நாட்டில் ஒற்றுமையை வளர்ப்பதோடு, தமிழர்களின் பாரம்பரியத்தை பாதுகாக்க முடியுமென கிள்ளான் முன்னாள் நாடாளுமன்ற உறுப்பினர் சார்ல்ஸ் சந்தியாகோ தெரிவித்தார்.

மேலும், அத்திருநாளை அங்கீகரித்து அதற்கான நடவடிக்கைகளை அதிகரிப்பதின் வாயிலாக, இந்நாட்டில் வாழும் இந்தியர்கள் குறிப்பாக தமிழர்களின் பாரம்பரிய கலாச்சாரத்திற்கு அரசாங்கம் மதிப்பளிக்கின்றது என்பதைக் காட்ட முடியுமென அவர் குறிப்பிட்டார் .

இதனிடையே, இந்தியர் பாரம்பரிய வாரத்தில், தமிழ் மக்கள் இசை , நடனம், பாரம்பரிய விளையாட்டுப் போட்டிகள் ஆகியவற்றை நடத்தலாமென சார்ல்ஸ் சந்தியாகோ கூறினார்.

மேலும், தமது பரிந்துரைக்கு அரசாங்கம் இணக்கம் தெரிவித்தால், பாரம்பரிய நிகழ்ச்சிகள், இந்தியர் கைவினைப் பொருள் கண்காட்சி போன்ற நிகழ்ச்சிகளை நடத்த முடியுமெனவும் அவர் தெரிவித்தார்.

 Tags
indian heritage

Make pongal

week


கொடூரம்; கோழிக் கொட்டகைக்கு மேல் புதிதாய் பிறந்த ஆண் குழந்தை கண்டெடுப்பு

லாஹாட் டத்து, ஜூன் 13 – 3 கிலோ கிராம் எடைக்கொண்ட புதிதாய் பிறந்த ஆண் குழந்தை ஒன்று கோழிக் கொட்டகைக்கு மேல் கைவிடப்பட்ட நிலையில் கண்டெடுக்கப்பட்டது.

இச்சம்பவம் சபா லாஹாட் டத்துவில் நிகழ்ந்துள்ளது.

ஆடை எதுவும் அணியாத நிலையில் விடியற்காலை 6.30 மணியளவில் அந்த கோழி கொட்டகையின் 51 வயது உரிமையாளரால் அக்குழுந்தை கண்டெடுக்கப்பட்டு போலிசுக்கு தகவல் கொடுக்கப்பட்டது.

சிகிச்சைக்காக லாஹாட் டத்து மருத்துவமனைக்கு அக்குழந்தை அனுப்பி வைக்கப்பட்டுள்ள நிலையில், இச்சம்பவம் சிறார் சித்ரவதை சட்டத்தில் கீழ் விசாரிக்கப்பட்டு வருகிறது.

 Tags
#reban #ayam #bayi #polis #malaysia


KLIA டெர்மினல் 1 முனையம் ; இன்னும் மூன்றாண்டுகளில் அபரிமித மாற்றம் காணும்

கோலாலம்பூர் அனைத்துலக விமான நிலையத்தின் டெர்மினல் 1 முனையம், இன்னும் மூன்றாண்டுகளில் முழுமையாக மாற்றம் காணும்.

அதன், ஏரோட்ரெய்ன் (aerotrain) மற்றும் பொருட்கள் அல்லது பயண உடமைகளை கையாளும் முறை முழிமையாக மேம்படுத்தப்படுமென, போக்குவரத்து அமைச்சர் அந்தோனி லோக் தெரிவித்தார்.

கோலாலம்பூர் டெர்மினல் 1 முனையத்தை, உலகின் மிகச் சிறந்த விமான நிலையங்களில் ஒன்றாக மீட்டெடுக்கும் முயற்சிகளுக்கு அது உதவுமென அமைச்சர் நம்பிக்கை தெரிவித்தார்.

உலகின் மிகச் சிறந்த விமான நிலையங்களில் பட்டியலில், கடந்தாண்டு 64-வது இடத்தை வகித்த அது இவ்வாண்டு 67-வது இடத்திற்கு சரிந்துள்ளதை சுட்டிக் காட்டி அமைச்சர் அவ்வாறு சொன்னார்.

2001-ஆம் ஆண்டு, சிறந்த தரவரிசையில் இரண்டாவது இடத்தை பிடித்த KLIA Terminal 1 முனையம், 2013-ஆம் ஆண்டு 14-வது இடத்திற்கும், 2018-ஆம் ஆண்டு 44-வது இடத்திற்கும் சரிந்ததும் குறிப்பிடத்தக்கது.

கோலாலம்பூர் அனைத்துலக விமான முனையம் அதன் வசீகரத்தை இழந்து தொடர்ந்து பின்னடைவை எதிர்நோக்கியுள்ளது கவலை அளிக்கிறது.

எனவே, நாட்டின் மிகவும் முக்கியமான அனைத்துலக விமான நிலையமாகவும், நாட்டின் தோற்றத்தை அடையாளப்படுத்தும் சின்னமாகவும் திகழும் KLIA TERMINAL 1 முனையத்தை மீட்டெடுக்க வேண்டியது அவசியம் என லோக் குறிப்பிட்டார்.

 Tags
Drastic makeover

for KLIA Terminal 1

in next three years


80,000 ரிங்கிட் மதிப்புள்ள போதைப் பொருள் பறிமுதல் ; 124 நபர்கள் கைது

சிரம்பான், செப் 14 – நெகிரி செம்பிலான் போலீசார் மேற்கொண்ட அதிரடி நடவடிக்கையில் 80 ,000 ரிங்கிட் மதிப்புள்ள போதைப் பொருளை பறிமுதல் செய்தனர். இம்மாதம் 6 மற்றும் 7ஆம் தேதி ஜெம்போல் வட்டாரத்தில் மேற்கொள்ளப்பட்ட நடவடிக்கையில் 124 பேர் கைது செய்யப்பட்டதாக நெகிரி செம்பிலான் மாநில போலீஸ் தலைவர் டத்தோ அஹ்மத் ஜாஃபிர் முகமட் யூசோஃப் தெரிவித்தார். நெகிரி செம்பிலான் போதைப் பொருள் விசாரணைத் துறை, புக்கிட் அமான் போதைப் பொருள் குற்றவியல் விசாரணைத்துறை ஆகியவை கூட்டாக அந்த நடவடிக்கையை மேற்கொண்டதாக அவர் தெரிவித்தார். இதனிடையே இவ்வாண்டு ஜனவரி முதல் செப்டம்பர் மாதம்வரை 132 போதைப் பொருள் விநியோகிப்பாளர்கள் கைது செய்யப்பட்டதோடு போதை மாத்திரைகள் மற்றும் போதைப் பொருள்களும் பெரிய அளவில் பறிமுதல் செய்ய்ப்பட்டதாக அஹ்மத் ஜாஃபிர் முகமட் யூசோஃப் கூறினார்

 Tags
bernilai RM80000

Polis N. Sembilan rampas dadah

tangkap 124 individu


பினாங்கில்  சந்தேகத்திற்குரிய 38 வட்டி முதலைகள்  கைது

ஜோர்ஜ் டவுன் , ஜூன் 16 – பினாங்கில் சட்டவிரோதமான வட்டிக்கு பணம் வழங்கிவரும் அல்லது வட்டி முதலைகள் என நப்பப்படும் 38 பேர் கைது செய்யப்பட்டனர். வட்டி முதலைகளை துடைத்தொழிக்கும் நடவடிக்கையின் ஒரு பகுதியாக போலீஸ் மேற்கொண்ட நடவடிக்கையில் அவர்கள் கைது செய்யப்பட்டனர். கைது செய்யப்பட்டவர்களில் 21 மற்றும் 72 வயதுக்குட்பட்ட 34 ஆடவர்கள் மற்றும் நான்கு பெண்களும் அடங்குவர் என பினாங்கு போலீஸ் தலைவர் Khaw Kok Chin தெரிவித்தார். ஜூன் 5ஆம் தேதி முதல் வட்டி முதலைகளுக்கு எதிராக மேற்கொள்ளப்பட்ட நடவடிக்கையில் பினங்கு மற்றும் அருகேயுள்ள அண்டை மாநிலங்களில் அந்த 38 பேர் கைது செய்யப்பட்டதாக அவர் கூறினார்.

 Tags
38 suspected

loan sharks

Penang cops

round up


காரில் “Roadtax” ஒட்டவில்லையா? கவலை வேண்டாம்; அபராதம் விதிக்கப்படாது

ஷா ஆலாம், பிப் 11 – MyJPJ – செயலியை பதிவிறக்கம் செய்யத் தவறினாலோ , இலக்கவியல் வடிவிலான தங்களது சாலை வரியை காண்பிக்கத் தவறினாலோ, வாகனமோட்டிகளுக்கு அபராதம் விதிக்கப்படாது.

சாலை சோதனையின் போது, அமலாக்க அதிகாரிகள், தங்களிடம் உள்ள சாதனத்தைக் கொண்டு, வாகனமோட்டிகளின் லைசென்சையும்- சாலை வரியையும் உறுதிப் படுத்திக் கொள்ள முடியுமென, போக்குவரத்து அமைச்சர் அந்தோணி லோக் தெரிவித்தார்.

சாலை வரியை கார் முன்புற கண்ணாடியில் காட்சிக்கு வைக்கத் தேவையில்லை என்ற அறிவிப்பை அடுத்து, வாகனமோட்டிகளுக்கு பல்வேறு கேள்விகள் உள்ளது என்பதை அறிவேன்.

அதையடுத்து சில சந்தேகங்களுக்கு தமது முகநூல் வாயிலாக, அந்தோணி லோக் விளக்கத்தை அளித்திருக்கின்றார்.

வயதானவர்களுக்கு திறன்பேசி அல்லது இணைய வசதி இல்லை என்ற கவலை வேண்டாம். சாலை போக்குவரத்து துறையிடமிருந்து பெறப்பட்ட சாலை வரிக்கான ஒட்டுவில்லையை அவர்கள் வைத்திருக்கலாம்.

இதனிடையே, அரசாங்கத்தின் இப்புதிய அறிவிப்பை அடுத்து, MyJPJ-வில் அதிகமானோர் பதிய முயன்றதை தொடர்ந்து, அந்த செயலியைப் பலரும் பயன்படுத்த முடியாமல் போயிருப்பதாகவும் அமைச்சர் கூறினார்.

இவ்வேளையில், மாற்றத்தை உடனடியாக ஏற்பது என்பது கடினம் என்பதை தாம் அறிவதாகவும் அவர் கூறினார்.

 Tags
if you fail to

road tax

show the digital

Will not be sued


போதைப் பொருள்  கும்பல் முறியடிப்பு  11 பேர் கைது

கோலாலம்பூர், ஜன 4 – திரவமய Marijuana போதைப் பொருளில் சம்பந்தப்பட்ட கும்பலை முறியடித்த போலீசார் அக்கும்பலைச் சேர்ந்த 11 பேரை கைது செய்தனர். ஜாலான் கிள்ளான் லாமாவில் மேற்கொள்ளப்பட்ட முதல் சோதனையில் நால்வர் கைது செய்யப்பட்டனர். அந்த சோதனையின்போது 493 கிரேம் கஞ்சா மற்றும் 3,496 மில்லிலிட்டர் திரவமய போதைப் பொருளும் பறிமுதல் செய்யப்பட்டன. அதன் பின் மேற்கொள்ளப்பட்ட நடவடிக்கையில் மேலும் ஏழு சந்தேகப் பேர்வழிகள் கைது செய்யப்பட்டதாக பிரிக்பீல்ட் OCPD Abdul Shukor தெரிவித்தார்.

 Tags
11 suspects

bust

Cops

drug

KL

nabbed

ring


8 ஆண்டுகளாக பெண் புகைப்பட கலைஞருக்கு தொல்லை தந்து வந்த ‘மர்ம’ நபர் ; அடையாளம் காண போலீசுக்கு உதவுமாறு MCMC கேட்டுக் கொள்ளப்பட்டுள்ளது

பெட்டாலிங் ஜெயா, ஜூலை 18 – கடந்த எட்டு ஆண்டுகளாக பெண் புகைப்பட கலைஞர் ஒருவரிடம், இணையம் வாயிலாக “பாலியல் சேட்டைகளை” புரிந்து வரும் மர்ம ஆடவனை அடையாளம் காண, MCMC – தொடர்பு பல்லூட ஆணையத்தின் உதவியை போலீஸ் நாடியுள்ளது.

அச்சம்பவம் தொடர்பில் பாதிக்கப்பட்ட பெண் புகார் செய்ததை தொடர்ந்து, கடந்த ஞாயிற்றுக்கிழமை அவரிடமிருந்து போலீஸ் வாக்குமூலம் பதிவுச் செய்ததை, பெட்டாலிங் ஜெயா மாவட்ட போலீஸ் தலைவர் அசிஸ்டன் கமிஸ்னர் முஹமட் பாக்ருடின் அப்துல் ஹமிட் உறுதிப்படுத்தினார்.

தற்சமயம், அதில் சம்பந்தப்பட்ட மர்ம நபரை தேடும் பணிகள் தொடரும் வேளை ; அவனை அடையாளம் காண MCMC-யின் உதவி நாடப்பட்டுள்ளதாக பாக்ருடின் சொன்னார்.

முன்னதாக, 2016-ஆம் ஆண்டு தொடங்கி, பெண் புகைப்படக் கலைஞர் ஒருவர், இணையம் வாயிலாக பாலியல் தொல்லைகளுக்கு இலக்காகி வருவது குறித்து உள்நாட்டு நாளிதழ் ஒன்று செய்தி வெளியிட்டிருந்தது.

Acacia Diana எனும் அப்பெண், தமக்கு தொடர்ந்து ஆபாச உள்ளடக்கங்களை அனுப்பி வரும் ஆடவன் குறித்து தனது இன்ஸ்டாகிரம் சமூக ஊடகம் வாயிலாக சினத்தை வெளிப்படுத்தி இருந்தார் என்பது குறிப்பிடத்தக்கது.

 Tags
jurufoto wanita

kesan ‘stalker’ ganggu

Polis minta kerjasama MCMC


ஶ்ரீ கெம்பாங்கானில் 2 சிறார்கள் சித்ரவதை; குழந்தை பராமரிப்பாளர் கைது !

ஶ்ரீ கெம்பாங்கான், ஏப் 8 – தனது பராமரிப்பில் வளர்ந்து வந்த 4 மற்றும் 7 வயது குழந்தைகளை சித்ரவதை செய்ததன் தொடர்பில் 24 வயது குழந்தை பராமரிப்பாளர் ஒருவர் கைது செய்யப்பட்டுள்ளார்.

சிங்கப்பூரில் வேலை செய்யும் அந்த குழந்தைகளின் தனித்து வாழும் தாயார், தன் குழந்தைகளை பார்த்துக் கொள்ள யாரும் இல்லாததால், கடந்த மாதம் இவரிடம் பிள்ளைகளை ஒப்படைத்துச் சென்றுள்ளார்.

குழந்தைகள் சித்ரவதை செய்யப்பட்டு, உடலில் காயங்கள் இருக்கும் காணொலி ஒன்று டிக் டோக்கில் வைரலானதைத் தொடர்ந்து, அந்த இளம் பராமரிப்பாளர் கைது செய்யப்பட்டார்.

இந்நிலையில் கடந்த செவ்வாய்க்கிழமை பிள்ளைகளின் உடம்பில் ரோத்தானால் அடித்த காயங்களுடன் அக்குழந்தைகள் கிள்ளான் மருத்துவமனையில் சேர்க்கப்பட்டுள்ளதாக செர்டாங் மாவட்ட போலிஸ் தலைவர் அன்பழகன் தெரிவித்தார்.

தற்போது மருத்துவமனையிலிருந்து வெளியேறியுள்ள அக்குழந்தைகள் சமூக நலத்துறையினரின் பாதுகாப்பில் வைக்கப்பட்டுள்ளதோடு போலிஸ் ஜாமினில் அந்த பராமரிப்பாளர் விடுவிக்கப்பட்டுள்ளார்.

இதனிடையே, குற்றம் நிருபிக்கப்பட்டால், அந்த குழந்தை பராமரிப்பாளருக்கு எதிராக 20,000 ரிங்கிட் அபராதம் அல்லது 10 ஆண்டுகள் சிறை தண்டனை விதிக்கப்படலாம்.

 Tags
2 kids

24 y/old

abused

arrested

babysitter

in Sri Kembangan


சனுசி  விவகாரம்  இன்னும்  முடிந்து  விடவில்லை – சிலாங்கூர்  சுல்தான்

கோலாலம்பூர், ஜூலை 17 – சிலாங்கூர் மந்திரிபுசாரை தாம் தேர்வு செய்ய விவகாரத்தில் தவறு செய்து விட்டதாக அண்மையில் கெடா பராமரிப்பு அரசாங்கத்தின் மந்திரிபெசார் சனுசி நோர் ஆற்றிய உரை மீதான விவகாரத்திற்கு இன்னும் தீர்வு காணப்படவில்லையென சிலாங்கூர் சுல்தான்

ஷராபுடின் இட்ரிஸ் ஷா கூறியுள்ளார். சிலாங்கூர் மந்திரிபுசாராக அமிருடின் ஷாரியை நியமித்த விவகாரத்தில் தமது தேர்வு குறித்து கேள்வி எழுப்பியதன் மூலம் தம்மை அவர் சிறுமைப்படுத்தியிருப்பதாக சுல்தான் தெரிவித்துள்ளார். இன்று சிலாங்கூர் பாஸ் கமிஷனர் டாக்டர் Ahmad Yunus Hairi , மற்றும் சிலாங்கூர் போலீஸ் தலைவர் Hussein Omar Khani யை சுல்தான் ஷராபுடின் சந்தித்துள்ளார். முகமட் சனுசி வெளியிட் அறிக்கை குறித்து சுல்தான் தனித்தனியாக அவர்களை சந்தித்ததாக சிலாங்கூர் அரச அலுவலகம் தெரிவித்தது.

 Tags
not over yet

Sanusi issue

Says Selangor Sultan


ஈப்போ மாநகர் மன்ற உறுப்பினர்களாக சிவம் காளிமுத்து,  லோரன்ஸ் பழனிசாமி லோகேஸ்வரி  பதவியேற்பு

கோலாலம்பூர், பிப் 22 – ஈப்போ மாநகர் மன்ற உறுப்பினர்களாக மூன்று இந்தியர்கள் உட்பட 25 பேர் பதவி உறுதிமொழி எடுத்துக் கொண்டனர். DAP சார்பில் சிவம் காளிமுத்து, லோரன்ஸ் பழனிசாமி உட்பட 11 பேரும் ர். பி.கே.ஆர் கட்சியைச் சேர்ந்த லோகேஸ்வரி சுப்ரமணியம் உட்பட ஐவரும், அமனா கட்சியின் சார்பில் இருவரும் மாநகர் மன்ற உறுப்பினர்களாக இன்று பதவி உறுதிமொழி எடுத்துக்கொண்டனர். ஒற்றுமை அரசாங்கத்தில் இடம்பெற்றுள்ள அம்னோவை பிரதிநிதித்து ஐவர் பதவி உறுதிமொழி எடுத்துக் கொண்டனர்.

ஊராட்சி மன்றங்களுக்கு பொறுப்பு வகிக்கும் ஆட்சிக் குழு உறுப்பினர் Sandrea Ng, ஈப்போ மேயர் டத்தோ Rumaizi Baharin முன்னிலையில் ஆட்சிக்குழு உறுப்பினர்கள் பதவி உறுதிமொழி எடுத்துக் கொண்டனர். இதனிடையே ஈப்போ மாநகர் மன்ற உறுப்பினர்களில் ம.இ.கா மற்றும் ம.சீ.ச பிரதிநிதிகள் எவரும் இடம்பெறவில்லை. இது குறித்து வினவப்பட்டபோது தேசிய முன்னணி வழங்கிய பெயர் பட்டியலில் அவ்விரு கட்சிகளின் பிரதிநிதிகள் எவரும் முன்மொழியப்படவில்லை என Sandrea Ng கூறினார்.

 Tags
25 people

as members of the

Ipoh City Council

were sworn in


பாடாங் பெசார்  – பட்டவொர்த் இடையிலான  கொமியூட்டர் சேவை  அதிகரிப்பு

கோலாலம்பூர், பிப் 16- பாடாங் பெசார் –பட்டவொர்த் இடையிலான KTM கொமியூட்டர் ரயில் சேவையின் பயணங்கள் அதிகரிக்கப்படும்.

அதன் வாயிலாக, பயணிகளின் காத்திருக்கும் நேரம் குறையுமென போக்குவரத்து அமைச்சர் அந்தோணி லோக் தெரிவித்தார்.

காலையில் பரபரப்பான நேரத்தில் பாடாங் பெசாரில் இருக்கும் பயணிகள் ஒவ்வொரு 20நிமிட இடைவெளியிலும், மாலையில் 30 நிமிட இடைவெளியிலும் ரயில் சேவையைப் பெறுவார்கள் .

இவ்வேளையில், பட்டவொர்த் –தில் இருக்கும் பயணிகள் 30 நிமிட இடைவெளியில் ரயில் பயணத்தை மேற்கொள்ள முடியும்.

இதற்கு முன்பு பாடாங் பெசார் – பட்டவொர்த் இடையில் பயணிகள் 1 மணி நேர இடைவெளியில் பயணத்தை மேற்கொண்டு வந்தனர்.

 Tags
and Butterworth

increases trips between

KTM Komuter

Padang Besar


115 வயது ஸ்பெய்ன் பெண்மணி ;  உலகின் வயதான நபர்

மெட்ரிட் , ஜன 20 – கின்னஸ் உலக சாதனை புத்தகம் , ஸ்பெயினைச் சேர்ந்த 115 வயதாகும் மரியா பிரானியாஸ் மோரேரா (Maria Branyas Morera) என்பவரை , உலகின் மிக அதிக வயதான பெண்மணியாக அறிவித்திருக்கின்றது.

சில தினங்களுக்கு முன்பு, 118 -வது வயதில் France- சைச் சேர்ந்த லூசில் ராண்டன் ( Lucile Randon )எனும் கன்னியாஸ்திரி காலமானதை அடுத்து, தற்போது மரியா உலகின் அதிக வயதான நபராக திகழ்கிறார்.

இரு உலகப் போர்கள், ஸ்பெய்ன் சளிக் காய்ச்சல் பெருந்தொற்று, ஸ்பெய்ன் உள்நாட்டுப் போர் ஆகிய பெரும் நிகழ்வுகளில் இருந்து தப்பித்து வந்தவரான மரியா, தனது 113-வது வயதில் கோவிட் தொற்றில் இருந்தும் உயிர் பிழைத்து வந்தார்.

இதில் மற்றொரு வியக்கத்தகும் விஷயம் என்னவென்றால் மருத்துவரை திருமணம் செய்துக் கொண்டவரான மரியா இதுவரை மருத்துவமனைக்கே சென்றிருக்கவில்லை.

அதற்கு குடும்ப மரபணுவே காரணமென , மரியாவின் 78 வயதாகும் அவரது மகள் கூறியிருக்கிறார்.

 Tags
A 115

Hospitalised

meet

Old Spanish

Oldest Person

woman

world's

year


1MDB  வழக்கு விவகாரம்  தொடர்பில்  அதிகமான  சொத்துக்கள்  பறிமுதல்  செய்யப்படும் – ஐ.பி.பி  தகவல்

கோலாலம்பூர், – 1 எம்.டி.பி  வழக்கு தொடர்பில் அதிகமான சொத்துக்கள் விரைவில்  பறிமுதல்  செய்யப்படும்.  அந்த நிறுவனத்தின் முன்னாள் வழக்கறிஞர்  Jasmine Loo Ai Swan   சாட்சியம் அளித்ததைத் தொடர்ந்து  இந்த நடவடிக்கை எடுக்கப்படுவதாக  போலீஸ் படைத் தலைவர்  Razarudin  Husain  தெரிவித்தார்.  பறிமுதல் செய்யப்படும் அந்த சொத்துக்களின் உரிமம் ரத்துச் செய்யப்பட்டு  நீதிமன்ற நடவடிக்கை மூலம்  அரசாங்கத்திடம்  ஒப்படைக்கப்படும் என்று  அவர்  கூறினார்.

இன்னமும் போலீஸ் காவலில் இருந்துவரும்    Jasmine Loo விசாரணையின்போது போலீசிற்கு  முழு ஒத்துழைப்பு  வழங்கியுள்ளார்.  புக்கிட் அமான்  வத்தக குற்றப்புலனாய்வுத்துறையினரால்  தடுத்து வைக்கப்பட்டுள்ள  அவர்  சட்டவிரோத பண பரிமாற்றம் தொடர்பில் விசாரிக்கப்பட்டு வருகிறார் என இன்று ஈப்போவில் போலீஸ் படை மற்றும்  Ipoh Super Bike Club  பின்  நிகழ்ச்சியை தொடக்கி வைத்த பின் செய்தியாளர்களிடம் பேசியபோது    Razarudin  Husain  தெரிவித்தார்.

 Tags
aset akan dirampas

Kes 1MDB

KPN


காவாலா பாடலுக்கு ‘வைப்’ செய்த கொரிய பாடகர் குழு

ஜூலை 24 – ஜெயிலர் படத்தில் இடம்பெற்ற காவாலா பாடலுக்கு பார்க் மின் ஜூன் (Park min jun) என பலரால் அறியப்படும் அவுரா (Aoora) என்ற கொரிய பாடகர் தனது குழுவுடன் சேர்ந்து நடனமாடிய வீடியோ இணையத்தில் படுவைரலாகி வருகிறது.

தமன்னாவை போன்று அவர்களது தனிபாணியில் நடனமாடி அனைவரையும் ஈர்க்க வைத்துள்ளனர்.

இன்ஸ்டாகிராமில் அவர் வெளியிட்ட அந்த ரீல்ஸில் “தென்னிந்திய பாடலை பார்த்த கொரியர்கள் இப்படித்தான் இருப்பார்கள்” என்று குறிப்பிட்டுள்ளார்.

தமன்னாவின் நடனம் கொரியர்களை கூட விட்டுவைக்கவில்லை என்று இந்தியாவை சேர்ந்த கொரிய ரசிகர்கள் புல்லரித்து பதிவிட்டு வருகின்றனர்.

 Tags
Korean boys after watching

south indian movies


நெகிரி செம்பிலான்  மந்திரிபுசார் நியமனம்  தொடர்பில்  கேள்வி  எழுப்பினரா ?  பகாங் மற்றும்  பேரா மந்திரிபுசார்கள்  மறுப்பு

கோலாலம்பூர் , ஆக 15 – பி.கே.ஆர் கட்சியைச் சேர்ந்த ஒருவர் நெகிரி செம்பிலான் மந்திரிபுசாராக நியமிக்கப்பட்டது தொடர்பில் கேள்வி எழுப்பும் வகையில் சமூக வலைத்தளத்தில் போஸ்டர் ஒன்று வெளியான விவகாரத்தில் தாம் சம்பந்தப்பட்டதாக வெளியான தகவலை பகாங் மந்திரிபுசார் Wan Rosdy Wan Ismail மறுத்தார் . அந்த போஸ்டரில் இடம்பெற்றிருந்த உள்ளடக்கம் தேசிய முன்னணி மற்றும் பக்காத்தான் ஹராப்பானுக்கிடையிலான ஒத்துழைப்பில் பிளவுகளை ஏற்படுத்தும் வகையில் சில பொறுப்பற்ற நபர்களின் நடவடிக்கை இதுவாகும் என அம்னோ துணைத்தலைவருமான Wan Rosdy தெரிவித்தார். பகாங் மந்திரிபுசார் மற்றும் அம்னோவின் உதவித் தலைவர் என்ற தமது கௌரவித்திற்கு பாதிப்பு ஏற்படுத்தும் நோக்கத்தில் அவர்களது இந்த நடவடிக்கை அமைந்திருப்பதாக அவர் கூறினார்.

பகாங்கில் தேசிய முன்னணிக்கும் பக்காத்தான் ஹராப்பானுக்குமிடையிலான ஒத்துழைப்பு மாநில நிர்வாகத்தில் இன்னமும் வலுவாக இருப்பதாக வான் ரோஸ்டி தெரிவித்தார். இதனிடையே நெகிரி செம்பிலானல் தேசிய முன்னணியைச் சேர்ந்த ஒருவர் மந்திரிபுசாராக நியமிக்கப்படாவிட்டால் பெரிய முடிவு எடுப்பதற்கு தாம் தயங்கப் போவதில்லையென அறிக்கை வெளியிட்டதாக வெளியான தகவலை பேரா மந்திரிபுசார் டத்தோஸ்ரீ Sarani Mohamad மறுத்திருப்பதாகவும் பெர்னாமா தகவல் வெளியிட்டது.

 Tags
of Negri Sembilan MB

Saarani deny questioning appointment

Wan Rosdy


பினாங்கில்  செயற்கை  மழை  பொழிய நடவடிக்கை  எடுக்கும்படி  கோரிக்கை

கோலாலம்பூர், ஏப் 13 – பினாங்கில் Air Hitam மற்றும் Teluk Bahang அனைக்கட்டுகளில் நீர் மட்டம் தொடர்ந்து குறைந்து வருவதால் செயற்கை மழையை பொழிய வைப்பதற்கான மேக விதைப்பை தூவும்படி Nadma எனப்படும் தேசிய பேரிடர் நிர்வாக நிறுவனத்தை பினாங்கு அரசாங்கம் கேட்டுக்கொண்டது. ஆயர் ஈத்தாம் அனைக்கட்டில் தற்போது 49.5 விழுக்காடு மற்றும் Teluk Bahang அனைக்கட்டில் 50.7 விழுக்காடு அளவிலான நீர் இருந்துவருவதாக பினாங்கு நீர் வினியோக கழகத்தின் தலைமை செயல் அதிகாரி K . Pathmanathan தெரிவித்தார். நடப்பு வறட்சி காலம் ஆகஸ்டு மாதம்வரை நீடித்தால் அந்த இரண்டு அணைக்கட்டுகளிலும் நீர் மட்டம் மேலும் குறையக்கூடும் என இன்று வெளியிட்ட அறிக்கையில் அவர் கூறினார். பினாங்கில் மேக விதைப்பை தூவக்கூடிய தகுதிப் பெற்ற நிறுவனம் இல்லையென வானிலைத்துறை கூறியிருப்பதாக மாநில செயலாளர் அலுவலகம் தெரிவித்துள்ளது. எனவே Nadmaவின் உதவியை நாடுவதைத் தவிர மாநில அரசாங்கத்திற்கு வேறு வழியில்லையென Pathmanathan கூறினார்.

 Tags
Penang asks Nadma

run low

seeding as dams

to help with cloud


சிங்கப்பூருக்குள்  26 நாய்க் குட்டிகள்  கடத்தல்  மலேசிய  ஆடவருக்கு    ஒரு ஆண்டு சிறை

கோலாலம்பூர், ஏப் 25 – மலேசியாவிலிருந்து லோரியின் மூலம் 26 நாய்க்குட்டிகள் மற்றும் ஒரு பூனையை கடத்திய குற்றத்திற்காக மலேசியாவைச் சேர்ந்த 36 வயதுடைய GobySuwaran னுக்கு சிங்கப்பூர் நீதிமன்றம் 12 மாதம் சிறைத் தண்டனை விதித்தது. கடந்த ஆண்டு அக்டோபர் மாதம் 18ஆம் தேதி Tuas நுழைவு மையத்தில் லோரியில் சலவை பைகள் மற்றும் பிளாஸ்டிக் கலத்தை பயன்படுத்தி அந்த பிராணிகளை அவர் கடத்த முயன்றதாக குற்றஞ்சாட்டப்பட்டார். லோரியின் பல்வேறு பகுதிகளில் அந்த நாய்க்குட்டிகளும் ,பூனையும் மறைத்து வைக்கப்பட்டிருந்ததை குடிநுழைவுத்துறை அதிகாரிகள் கண்டுப்பிடித்தனர். ஓட்டுனர் இருக்கையின் தலைக்கு மேல் லோரியில் உள்ள மேற்பகுதி, ஓட்டுனர் இருக்கைக்கு பின்னால் மற்றும் பயணிகளின் முன்புற இருக்கையிலும் அந்த பிராணிகள் மறைத்துவைக்கப்பட்டிருந்தன.

அந்த லோரியில் இருந்த நாய்க்குட்டிகளில் ஒன்று மடிந்து கிடந்ததோடு இதர 19 நாய்க்குட்டிகள் பின்னர் நோயினால் மடிந்தன. அனுமதியின்றி அந்த பிராணிகளை Gobysuwaran சிங்கப்பூருக்குள் கொண்டுச் சென்றதோடு அந்த நடவடிக்கையின்போது தேவையில்லாமல் அந்த பிராணிகளுக்கு சிரமத்தை ஏற்படுத்திய குற்றத்திற்காக அவருக்கு ஒரு ஆண்டு சிறைத் தண்டனை விதிக்கப்பட்டது.

 Tags
26 puppies

for smuggling

into singapore

Malaysian Jailed


லோரிக்குள் ஆடவர் சடலம் லோரி ஓட்டுனர் கைது

சிப்பாங், செப் 13 – லோரிக்குள் ஆடவர் ஒருவரின் உடல் மீட்கப்பட்டதைத் தொடர்ந்து அந்த லோரியின் ஓட்டுனரை போலீசார் கைது செய்தனர். ஜாலான் UPM – கம்புங் டத்தோ அபு பக்கர் பாகின்டா சாலையில் லோரியில் 43 வயதுடைய ஆடவர் சுயநினைவற்ற நிலையில் இருந்ததைத் தொடர்ந்து அந்த லோரி ஓட்டுனர் கைது செய்யப்பட்டார். செர்டாங், சுல்தான் இட்ரிஸ் ஷா மருத்துவமனையில் சேர்க்கப்பட்ட அந்த ஆடவர் இறந்ததை அதிகாரிகள் உறுதிப்படுத்தினர். அதற்கு முன்னதாக லோரி ஒன்றில் இரு ஆடவர்கள் இருந்ததாகவும் அவர்களில் ஒருவர் சுயநினைவற்ற நிலையில் காணப்பட்டதாக செபாங் மாவட்ட போலீஸ் தலைவர் துணை கமிஷனர் வான் கமருல் அஸ்ரான் வான் யூசுப் தெரிவித்தார்.

தலையில் கடுமையான ஆயுதத்தினால் தாக்கப்பட்டதால் அந்த ஆடவர் இறந்ததாக தெரியவந்ததை தொடர்ந்து 43 வயதுடைய சந்தேக நபர் தடுத்து வைக்கப்பட்டிருப்பதாக அவர் கூறினார். இறந்த நபரும் கைது செய்யப்பட்ட சந்தேகப் பேர்வழியும் ஒரே வீடமைப்பு பகுதியில் இருந்துவந்ததாக வான் கமருல் அஸ்ரான் தெரிவித்தார்.

 Tags
Pemandu lori ditahan

rakan ditemukan mati dalam lori


மலேசியாவை பிரதிநிதித்து பெம்புஸ் கான்செப்ட் கார் வெளிநாட்டு கண்காட்சியில் பங்கேற்பு

கோலாலம்பூர், செப் 27 –அண்மையில் சுங்கை லோங் கோல்ஃப் & கன்ட்ரி கிளப்பில் பெம்புஸ் அதன் 20வது ஆண்டு விழா நடைப்பெற்றது. அதனை இளைஞர் விளையாட்டுத் துறை அமைச்சரின் சார்பில் கலந்துகொண்ட விளையாட்டு மற்றும் பொழுதுபோக்கு மேம்பாட்டு இயக்குனர் துவான் நோர் அஸ்லி முகமட் டாவுட் அதிகாரப்பூர்வமாக தொடக்கி வைத்தார்.

அந்நிகழ்ச்சியில் (Bambush Revamp Motorsport) பெம்புஸ் ரிவெம் மோட்டோ ஸ்போர்ட்ஸ் கான்செப்ட் கார் அதிகாரப்பூர்வமாக அறிமுகம் செய்யப்பட்டது.

அந்நிகழ்ச்சியில் பேசிய கிளப் தலைவர் ஜெய் பிரகாஷ் தங்கராஜூ, பெம்புஸ் ரிவெம் மோட்டோ ஸ்போர்ட்ஸ் (Bambush Revamp Motorsport) கிளப்பின் கான்செப்ட் காரை அனைத்துலக அளவில் நடைபெறும் மோட்டோ ஸ்போர்ட்ஸ் கார் கண்காட்சியில் பங்கேற்க வைக்க எண்ணம் கொண்டுள்ளதாக தெரிவித்தார்.

அடுத்தாண்டு ஜப்பான் மற்றும் அமெரிக்கா ஆகிய நாடுகளில் உலக பிரசித்தி பெற்ற கார் கண்காட்சியில் பெம்புஸ் கிளப் கான்செப்ட் காரை பொதுமக்கள் பார்வைக்காக வைக்கப்படும் என்றும் அவர் கூறினார்.

பெம்புஸ் ரிவெம் மோட்டோ ஸ்போர்ட்ஸ் (Bambush Revamp Motorsport) கிளப் கடந்த 2003 ஆம் ஆண்டில் ஜெய் பிரகாஷ், ஜெயபாலன் மற்றும் ஹேமநாதன் ஆகியோரால் தொடங்கப்பட்டது.

தற்போது, அக்கிள்ப் விரிவடைந்து பினாங்கு, ஜோகூர் பாரு மற்றும் கிள்ளான் பள்ளத்தாக்கிருந்து சுமார் 147 பேர் உறுப்பினர்களாக இடம் பெற்றுள்ளனர்.

இந்த விழாவில் கிளப் உறுப்பினர்களுக்கு சிறப்பு விருதும் ஆதரவாளர் மற்றும் சிறப்பு பிரமுகர்களுக்கும் நிகழ்ச்சியில் சிறப்பு செய்யப்பட்டது.

 Tags
participated in overseas exhibitions

Representing Malaysia

the Bembus Concept Car


தர்மன் சண்முகரத்தினம் சிங்கப்பூரின் அடுத்த அதிபர்; தேர்தலில் மகத்தான வெற்றி

சிங்கப்பூர், செப் 2 – சிங்கப்பூரின் அடுத்த அதிபராக அந்நாட்டின் முன்னாள் துணைப்பிரதமர் தர்மன் சண்முகரத்தினம் தேர்ந்தெடுக்கப்பட்டுள்ளார்.

நேற்று நடந்த அதிபர் தேர்தல் வாக்களிப்பில் 66 வயது பொருளாதார வல்லுனரான தர்மன் 70 விழுக்காடு வாக்குகளைப் பெற்று மகத்தான வெற்றி பெற்றார்.

அவரை எதிர்த்துப் போட்டியிட்ட Ng Kok Song மற்றும் Tan Kin Lian முறையே 15 விழுக்காடும்

13 விழுக்காடும் பெற்றனர்.

அந்நாட்டில் நடந்த அதிபர் தேர்தலில் சீனர் அல்லாதவர் ஒருவர் வெற்றி பெற்றிருப்பது இதுவே முதல் முறையாகும்.

பல முறை போட்டியில்லாமலேயே அதிபர் வேட்பாளர்கள் தேர்ந்தெடுக்கப்பட்டுள்ளனர் என்பது குறிப்பிடத்தக்கது.

SR Nathan- னுக்குப் பிறகு அதிபராக வரும் அடுத்த இந்தியர் எனும் பெருமையையும் தர்மன் பெறுகிறார்.

தற்போதைய அதிபர் Halimah Yacob-பின் பதவி காலம் செப்டம்பர் 13-ல் முடிவடைகிறது.

PAP கட்சியின் முன்னாள் உறுப்பினருமான தர்மனுக்கு அந்நாட்டுப் பிரதமர் Lee Hsien Loong தமது வாழ்த்துகளைத் தெரிவித்துக் கொண்டுள்ளார்.

தர்மன் சிங்கப்பூர் மட்டுமின்றி உலக அரங்கிலும் திறமைமிக்க தலைவர் என நன்கு அறியப்பட்டவர் என்பது குறிப்பிடத்தக்கது.

 Tags
after landslide victory

Singapore's next President

Tharman elected


கனடாவில்  மோசமான  பனிப் புயல்  இருவர் மரணம்

ஒட்டாவா, ஏப் 9 – கனடாவில் அதிகமான மக்கள் தொகையைக் கொண்ட இரண்டு மாநிலங்களில் வீசிய பனிப் புயல் அங்கு மோசமான பாதிப்பை ஏற்படுத்தியிருப்பதோடு இருவர் உயிரிழந்தனர். கடுமையான புயல் காற்றினால் பல இடங்களில் மரங்கள் வேருடன் சாய்ந்ததால் மின் வினியோகமும் பாதிக்கப்பட்டது. Quebec மற்றும் Ontario மாநிலங்களில்ம் 111,000 மக்கள் மின்சார விநியோகம் இன்றி சிரமத்திற்கு உள்ளாகியிருப்பதாக தகவல்கள் வெளியாகியுள்ளன. மின்சார விநியோகம் மீண்டும் கிடைப்பற்கு ஊழியர்கள் கடுமையாக பணியாற்றிய போதிலும் பழுதுபார்க்கும் பணிகளை விரைந்து மேற்கொள்வதில் பல்வேறு சவால்களை எதிர்நோக்கி வருவதாக கூறப்படுகிறது.

 Tags
from ice storm

in canada

Two dead


மாட்டை தாக்கிய புலி சுட்டுக் கொல்லப்பட்டது

பேராக், கிரிக், டாலாவில், புலி ஒன்று சுட்டுக் கொல்லப்பட்டது.

மாட்டை தாக்க முற்பட்ட போது, அதன் உரிமையாளர் அந்த புலியை சுட்டுக் கொன்றதாக கூறப்படுகிறது.

இன்று அதிகாலை மணி மூன்று வாக்கில், 50 வயது மதிக்கத்தக்க அந்த ஆடவர் படுத்திருந்த காபினுக்கு அருகிலிருந்த, மாட்டுத் தொழுவத்திலிருந்து திடீரென சத்தம் வருவதை உணர்ந்தார்.

பாதுகாப்பு கருதி துப்பாக்கியுடன், தொழுவத்திற்கு சென்ற அவர், அங்கு புலி ஒன்று தனது மாட்டை தாக்குவதை கண்டுள்ளார்.

அதனால், அச்சமடைந்த அவர் புலியை நோக்கி சுட்டு வேளை ; அது சம்பவ இடத்திலேயே மடிந்தது.

அச்சம்பவம் குறித்து, சம்பந்தப்பட்ட பகுதியில் ரோந்து பணியில் ஈடுபட்டிருந்த Perhilitan அதிகாரியிடம் அவர் தெரிவித்ததாக கூறப்படுகிறது.

அச்சம்பவம் தொடர்பில், Perhilitan அதிகாரிகள் விசாரணை மேற்கொண்டுள்ளனர்.

 Tags
belang baham lembu

Penternak

tembak mati harimau


ஊழலில்  ஈடுபட்ட  சுறாவுக்கும்  வலை வீசுங்கள் எம்.ஏ.சி.சிக்கு  அன்வார் வலியுறுத்து

கோலாலம்பூர், ஜன 7 – நெத்திலிகளை மட்டும் பிடித்துக்கொண்டிருக்காமல் ஊழலில்

ஈடுபட்ட பெரிய சுறாமீன்களையும் பிடிப்பதற்கு வலைவீசும்படி ஊழல் தடுப்பு ஆணையமான Macc யை பிரதமர் டத்தோஸ்ரீ அன்வார் இப்ராஹிம் கேட்டுக்கொண்டுள்ளார். இன பாகுபாடு இன்றி அனைத்து மலேசியர்களுக்கும் முன்னேற்றத்தை கொண்டுவருவதை உறுதிப்படுத்துவதற்கு வாழ்க்கை செலவினத்தை குறைத்து பொருளாதார மீட்சியை கொண்டுவருவதற்கு முன்னுரிமை வழங்கப்போவதாக அன்வார் தெரிவித்திருக்கிறார்.

பெரும்பாலான ஏழைகளாக இருக்கும் மலாய்க்காரர்கள், இந்தியர்கள், பூர்வ குடிகள் மற்றும் நகர்ப்புறங்களுக்கு அப்பால் ஏழைகளாக உள்ள சீனர்களுக்கும் உதவுவதில் தாம் முன்னுரிமை கொண்டுள்ளதாக ஆர்.டி.எம் முதலாவது ஒளியலையில் ஒளியேறிய Bicara Naratif நிகழ்சிக்கு வழங்கிய பேட்டியில் அன்வார் தெரிவித்தார்.

 Tags
anwar

macc

net

Not just ikan bilis

sharks


தடுப்புக் காவலில்   சேகர் மரணம்  மனைவி  விமலா தேவிக்கு  ரி.ம 446,780 இழப்பீடு

கோலாலம்பூர், செப் 8 – தடுப்புக் காவலின்போது மரணம் அடைந்த தனது கணவர் சேகருக்கு இழப்பீடாக ரி.ம 446,780 பெறுவதில் அவரது மனைவி விமாலா தேவி வெற்றி பெற்றார். 2017 ஆம் ஆண்டு போட்டிக்சன் போலீஸ் தலைமையகத்தின் லோக்காப்பில் மரணம் அடைந்த சேகருக்கு இழப்பீடாக விமலா தேவி கோரியிருந்த தொகையை சிரம்பான் உயர்நீதிமன்றம் அனுமதித்தது. விமலா தேவி கோரியிருந்த இழப்பீட்டுத் தொகையை நீதிபதி வான் ஃபாதிலா வான் இட்ரிஸ் அனுமதித்தார். மரணம் அடைந்த சேகரின் உடலில் சவப்பரிசோதனை மேற்கொண்ட உடற்கூறு மருத்துவ நிபுணரின் சாட்சியத்தை அடிப்படையாகக் கொண்டு நீதிமன்றத்தின் முடிவு இருப்பதாக நீதிபதி தெரிவித்தார்.

லோக்காப்பில் இருந்தபோது அவரது உடலில் ஏற்பட்ட காயம்தான் சேகரின் மரணத்திற்கு காரணமாக இருந்ததால் வாதி விமாலா தேவியின் 446,700 இழப்பீடு கோரிக்கைக்கு நீதிமன்றம் அனுமதி வழங்குவதாக நீதிபதி வான் ஃபாதிலா தீர்ப்பளித்தார். தடுப்புக் கைதியின் மரணத்திற்கு போலீஸ் பொறுப்பேற்க வேண்டும் என்பதையும் நீதிமன்றம் ஏற்றுக் கொள்வதாக அவர் தெரிவித்தார். சம்பவம் நிகழ்ந்த போது மரணம் அடைந்த 46 வயதுடைய சேகர் அங்காடி கடை உதவியாளராக இருந்துள்ளார். ஒரு குழந்தைக்கு தாயான அவரது மனைவி வேலை செய்யவில்லை.

 Tags
balu berjaya

dalam lokap

Tahanan mati

tuntut ganti rugi RM446000


மஹராஷ்டிராவில் 12 குழந்தைகள் உட்பட 24 பேர் ஒரே நாளில் மரணம்

புது டெல்லி அக் 3 – மஹராஷ்டிரா அரசு மருத்துவமனையில் புதிதாய் பிறந்த 12 குழந்தைகள் உட்பட 24 பேர் ஒரே நாளில் உயிரிழந்தனர்.

இன்னும் 70 பேர் ஆபத்தான நிலையில் இருப்பதாக தகவல் வெளியாகியிருக்கிறது.

மருந்து மற்றும் மருத்துவர்கள் பற்றாக்குறையினால்தான் அந்த அரசு மருத்துவமனைகளில் இவ்வாறு மரண சம்பவங்கள் நடந்ததாக முன்னாள் முதலமைச்சர் குற்றம் சாடியுள்ளார்.

500 பேருக்கான உபகரணங்கள் இருக்கும் மருத்துவமனைகளில் 1,200 பேர் சிகிச்சை பெற்று வருவதாக அவர் தெரிவித்திருந்தார்.

நிதி மற்றும் மருத்துவ ஊழியர்கள் பற்றாக்குறையினால் மருத்துவமனைகள் கவலைக்கிடமான நிலையில் இருப்பதாகவும் அவர் தெரிவித்தார்.

 Tags
24 patients

die within a day in

including 12 newborns

Maharashtra hospital


லஞ்ச ஊழல் –  சட்டவிரோத  பண பரிமாற்றம் குற்றச்சாட்டு   இளைஞர் விளையாட்டுத்துறை  அமைச்சின்  முன்னாள்  உயர் அதிகாரிக்கு  15 ஆண்டுகள் சிறை ரி.ம 284. 2 மில்லியன்  அபராதம்

கோலாலம்பூர், ஜூலை 6 – லஞ்ச ஊழல், சட்டவிரோத பண பரிமாற்ற குற்றச்சாட்டு தொடர்பில் இளைஞர் விளையாட்டுத்துறை அமைச்சின் முன்னாள் உயர் அதிகாரி ஒத்மான் அர்ஷாட்டிற்கு ( othman Arsahd ) 15 ஆண்டு சிறை மற்றும் 284 மில்லியன் ரிங்கிட் அபராதம் விதிக்கப்பட்டது. 32 லஞ்சக் குற்றச்சாட்டுக்கள் மற்றும் 64 சட்டவிரோத பண பரிமாற்றம் , போலியான பண கோரிக்கைகள் மற்றும் அதிகார துஷ்பிரயோகம் உட்பட அனைத்து குற்றச்சாட்டுக்களிலும் ஒத்மான் குற்றவாளி என நிருபிக்கப்பட்டுள்ளது. அவருக்கு எதிரான அனைத்து குற்றச்சாட்டுக்களும் அரசு தரப்பு சந்தேகத்திற்கு இடமின்றி நிருபிக்கப்பட்டதை தொடர்ந்து சிறை மற்றும் அபராதம் விதிக்கப்படுவதாக கோலாலம்பூர் செஷன்ஸ் நீதிமன்ற நீதிபதி கமாருடின் கம்சுன் ( Kamaruddin Kamsun ) தீர்ப்பளித்தார்.

ஒத்மான் அர்ஷாட்டிற்கு எதிரான 32 லஞ்சக் குற்றச்சாட்டில் 17 குற்றச்சாட்டு போலி பணக் கோரிக்கையாகும், எஞ்சியவை அதிகார துஷ்பிரயோக குற்றச்சாட்டுகளாகும், தமக்கு தொடர்புடைய நிறுவனங்களுக்கு 36.3மில்லியன் ரிங்கிட்டுக்கான போலி பணக் கோரிக்கையை தேசிய விளையாட்டு மன்றத்தின் நிதி பிரிவு இயக்குனரிடம் சமர்ப்பித்துள்ளார். அமைச்சின் நிதி பிரிவின் செயலாளர் என்ற பதவியை பயன்படுத்தி தேசிய விளையாட்டு மன்றத்தின் தலைமை இயக்குனரிடம் அமைச்சின் பல்வேறு திட்டங்களை ஏற்பாடு செய்ததற்காக தமது பிள்ளைகளுக்கு தொடர்பான நிறுவனங்களுக்கு 2.16 மில்லியன் ரிங்கிட்டை கொடுக்கும்படி ஒத்மான் அர்ஷாட் உத்தரவிட்டுள்ளார். உயர்நீதிமன்றத்தில் மேல்முறையீடு மீதான முடிவு தெரியும்வரை ஒத்மானுக்கு எதிரான சிறை மற்றும் அபராதத் தொகையை செஷன்ஸ் நீதிமன்றம் நிறுத்தி வைத்துள்ளது

 Tags
fined RM 284 mil for coruption

jailed 15 year

money laundering

Senior officer


சிறப்பு ‘ஹாட்லைன்’ சேவை அறிமுகம் ; குற்றச்செயல்களை நேரடியாக புக்கிட் அமான் குற்றப்புலனாய்வுத் துறையிடம் தெரிவிக்கலாம்

குற்றச்செயல்கள் குறித்து இனி பொதுமக்கள், 0193764763 என்ற ‘ஹாட்லைன்’ எண் வாயிலாக புக்கிட் அமான் குற்றப்புலனாய்வுத் துறையிடம் நேரடியாக புகார் செய்யலாம்.

குற்றச்செயல்களை தடுப்பதற்காக அந்த ஹாட்லைன் சேவை அறிமுகப்படுத்தப்பட்டுள்ளதாக, புக்கிட் அமான் குற்றப்புலனாய்வுத் துறை இயக்குனர் டத்தோ ஸ்ரீ அயோப் கான் மைடின் பிச்சை தெரிவித்தார்.

அந்த ஹாட்லைனை, குற்றப்புலனாய்வுத் துறை அதிகாரிகளே முழுமையாக நிர்வகிப்பார்கள்.

அதனால், புகார்கள் உட்பட சூதாட்டம், விபச்சாரம், குண்டர் கும்பல், ஆட்கடத்தல், மோசடி கும்பல் என அனைத்து குற்றச்செயல்கள் குறித்தும் பொதுமக்கள் நேரடியாக குற்றப்புலனாய்வுத் துறையிடம் நேரடியாக தெரிவிக்கலாம்.

 Tags
'hotline' service; Crime

can be reported

Criminal Investigation Department

directly to the Bukit Aman

Introduction of special


குறைந்தபட்ட சம்பளத்தை 2,000 ரிங்கிட்டிற்கும் மேலாக உயர்த்துவீர் பக்காத்தான்  ஹரப்பான் எம்.பி குலசேகரன் கோரிக்கை

கோலாலம்பூர், செப் 13 – நடப்பு குறைந்தபட்ச சம்பளமான 1,500 ரிங்கிட்டை 2,000 ரிங்கிட்டிற்கும் மேலாக அரசாங்கம் உயர்த்த வேண்டும் என பக்காத்தான் ஹரப்பான் ஈப்போ பாராட் நாடாளுமன்ற உறுப்பினரான எம். குலசேகரன் கோரிக்கை விடுத்துள்ளார். நாடாளுமன்றத்தில் வேலை செய்துவரும் இரண்டு பிள்ளைகளுக்குத் தாயான தனித்து வாழும் தாய் ஒருவர் மாதந்தோறும் சம்பளமாக 1,500 ரிங்கிட் பெறுகிறார். இது நியாயமா என்றும் குலசேகரன் நாடாளுமன்றத்தில் கேள்வி எழுப்பினார். 12 ஆவது மலேசிய திட்டத்தின் மத்திய கால மறுஆய்வு மீதான அறிக்கை குறித்த விவாதத்தில் கலந்துகொண்டபோது 1,500 ரிங்கிட் சம்பளத்தோடு இரண்டு பிள்ளைகளுக்குத் தாயான ஒருவர் கோலாம்பூரில் வாழ்க்கை நடத்த முடியுமா என்றும் முன்னாள் மனிதவள அமைச்சருமான குலசேகரன் கேள்வி எழுப்பினார்.

எனவே குறைந்தபட்ட சம்பளம் மறுமதிப்பீடு செய்ய வேண்டும் என அவர் வலியறுத்தினார். கடந்த ஆண்டு மே 1ஆம் தேதி குறைந்தபட்ச 1,500 ரிங்கிட் சம்பளம் அமலுக்கு வந்தது. 2017 ஆம் ஆண்டின் ஆய்வின் முடிவுக்கு ஏற்ப வாழ்க்கை சம்பளத்தை அமல்படுத்தும் ஆலோசனைகளை அரசாங்கம் பரிசீலித்து வருவதாக கடந்த மார்ச் மாதம் மனித வள அமைச்சர் வி.சிவகுமார் கூறியிருந்தார்.

 Tags
over RM2000

PH MP tells govt

Raise minimum wage


Pandora Paper-சில்  குறிப்பிடப்பட்டுள்ள  தரப்புகள் மீது விசாரணை நடத்தப்படும்   ; அன்வார் உறுதி

கோலாலம்பூர்,பிப் 21 – அரசியல் கட்சி வேறுபாடு இன்றி, Pandora Papers விவகாரத்தில் சம்பந்தப்பட்ட அனைத்து தரப்பினர் மீதும் தீவிர விசாரணை மேற்கொள்ளப்படுமென , பிரதமர் டத்தோ ஶ்ரீ அன்வார் இப்ராஹிம் உறுதியளித்திருக்கின்றார்.

ஆதாரங்கள் அடிப்படையில் விசாரணையை நடத்தும்படி, தாம் சம்பந்தப்பட்ட அதிராத்துவ தரப்புகளை பணித்திருப்பதாக அவர் கூறினார்.

வெளிநாட்டில் பல கோடி ரிங்கிட் சொத்துகளை வைத்திருக்கும் முக்கிய நபர்களின் விபரங்களை Pandora Papers வெளியிட்ட நிலையில் , அதன் தொடர்பில் கடந்த பிப்ரவரி 14 -ஆம் தேதி மலேசிய ஊழல் தடுப்பு ஆணையம் முன்னாள் நிதியமைச்சர் ஒருவரை விசாரித்திருந்தது குறிப்பிடத்தக்கது.

 Tags
Anwar directed to continue the

no party is protected

Pandora Papers investigation